Η εκδήλωση προς τιμήν του Νίκου Γκάλη | SPORT 24\nΠΑΡΗΣ ΤΣΕΛΕΠΙΔΗΣ Π. ΤΣΕΛΕΠΙΔΗΣ 07.05.2013 | 22:02\nΧειροκρότημα, αποθέωση, συγκίνηση και πολλές βραβεύσεις είχε η εκδήλωση προς τιμήν του θρύλου Νίκου Γκάλη, με τον Αλεξάνδρειο να ονομάζεται από σήμερα "Nikos Galis Hall"! Δείτε φωτογραφίες και VIDEOS...\nΔείτε το Live της εκδήλωσης προς τιμήν του Νίκου Γκάλη...\nΑν και πάτησε το παρκέ του Αλεξανδρείου μετά από σχεδόν μιάμιση ώρα από την στιγμή που ξεκίνησε η προς τιμή του εκδήλωση οι χιλιάδες φίλαθλοι του Άρη που βρίσκονταν στις κερκίδες φρόντισαν να κάνουν την απαιτούμενη υπομονή για να αποθεώσουν τον Νίκο Γκάλη φωνάζοντάς του: " Είσαι Θεός μοναδικός" και τον «Νικ» να να τους ανταποδίδει με τον καλύτερο δυνατό τρόπο λέγοντας για το Αλεξάνδρειο και για τους ίδιους.\n" Αυτό είναι το σπίτι μου και όλη η οικογένειά μου". Με την είδηση που βγήκε δια στόματος του Γιάννη Ιωαννίδη ο οποίος αποκάλυψε πως μετά από απόφαση του Πρωθυπουργού της χώρας Αντώνη Σαμαρά από τις 22:35 η σάλα του Αλεξανδρείου θα ονομάζεται "Nick Galis Hall" μπροστά σε περισσότερους από 6.000 φιλάθλους του Άρη και την κίτρινη φανέλα του με το Νο6 να συντροφεύει αμέσως μετά τα λάβαρα των 21 τίτλων της ομάδας της Θεσσαλονίκης.\nΗ γιορτή ξεκίνησε στις 20:00 και ολοκληρώθηκε λίγο πριν τις 23:00 και από την αρχή της μέχρι το τέλος είχε την σφραγίδα του Νίκου Γκάλη. Ο «Νικ» μπορεί να μην έκανε την εμφάνισή του με το «καλημέρα» αλλά ο παλμός που είχε ξεκινήσει πάνω από δύο ώρες πριν τις 20:00 στον περιβάλλοντα χώρο του Αλεξανδρείου δεν έπαψε να υφίσταται.\nΑκολούθως στις 20:23 έκανε την είσοδό της η πρωταθλήτρια ομάδα του Άρη του 1979 με τον Χάρη Παπαγεωργίου παίρνοντας τον λόγο να λέει ένα ευχαριστώ στον κόσμο ενώ ο Μιχάλης Γιαννουζάκος θυμήθηκε πώς έφθασε σε σημείο ο Νίκος Γκάλης να συνδέεται με την φανέλα με το Νο 6 στον Άρη. Κι αυτό καθώς του έδωσε το αγαπημένο του Νο7 που ο «Νικ» είχε πρωτοφορέσει ερχόμενος στον Άρη κάνοντας ντεμπούτο στο Αλεξάνδρειο σε παιχνίδι θρίλερ κόντρα στον Ηρακλή χωρίς να βάζει το καλάθι της νίκης αλλά δίνοντας την τάπα της νίκης στον Σωτήρη Σακελλαρίου.\nΗ σειρά της εισόδου δύο εκ των τεχνικών του Νίκου Γκάλη στην παρουσία του στον Άρη και πιο συγκεκριμένα οι Γιάννης Ιωαννίδης και Λάζαρος Λέσιτς. " Φάγαμε τα καλύτερα χρόνια της ζωής μας, γνωρίσαμε τεράστιες χαρές και ο Άρης κατάφερε από αθλητικό σωματείο να επιδράσει κοινωνικά στην πόλη για να κλείνουν τα καταστήματα», τόνισε ο «Ξανθός» με τον Γιάννη Ιωαννίδη να προσθέτει αναφερόμενος στον Γκάλη πως: " Δόξασε τον Άρη και δυστυχώς αργήσαμε να τον τιμήσουμε αλλά σήμερα θα τιμηθεί και από τον Άρη και από την Πολιτεία", ενώ ο Λάζαρος Λέσιτς εμφανώς συγκινημένος υπογράμμισε: " Ήρθα, έμεινα και γέρασα. Φάγαμε γλυκό ψωμάκι λόγω του Γκάλη".\nΗ σκυτάλη σε πέντε από τους αντιπάλους του Γκάλη. Οι Ντέιβιντ Στεργάκος, Λευτέρης Κακιούσης, Μπάνε Πρέλεβιτς, Τζον Κόρφας και Στιβ Γιατζόγλου μπαίνουν ο ένας μετά τον άλλον στο παρκέ του Αλεξανδρείου για να πάρει πρώτος τον λόγο ο τελευταίος που προ ετών είχε τελέσει και τεχνικός του Άρη κερδίζοντας με την δουλειά του την αγάπη του απαιτητικού κόσμου της ομάδας.\nΑν και στο πρόσωπό του έδειχνε έτοιμος να δακρύσει, το αρνήθηκε μέσα από την απάντησή του λέγοντας: " Δεν είναι η μέρα για να δακρύσω γιατί σήμερα τιμάμε για την Ελλάδα τον δικό μας Μάικλ Τζόρνταν", και πρόσθεσε: " Ένα μεγάλο ευχαριστώ γιατί μου έβαλε 50 πόντους στην μούρη αλλά ας το ξεχάσουμε αυτό και ο Άρης παρά τα προβλήματα μπορεί να διοργανώσει αυτή την εκδήλωση και σήμερα αυτός ο κόσμος δίνει ένα μεγάλο μήνυμα".\nΟ Ντέιβιντ Στεργάκος τόνισε: " Προσπάθησα να τον αντιμετωπίσω. Μας έχει κάνει όλους περήφανους", ενώ αμέσως μετά ο Μπάνε Πρέλεβιτς αντίπαλός του στο Αλεξάνδρειο στα τοπικά ντέρμπι με τον ΠΑΟΚ πρόσθεσε: " Ευχαριστώ την ΚΑΕ Άρης για την πρόσκληση", ενώ ο Τζον Κόρφας αρκέστηκε: " Ο καλύτερος αντίπαλος που είχα ποτέ στην ζωή μου". Και τέλος ο Λευτέρης Κακιούσης κατέληξε: " Βρισκόμαστε εδώ σήμερα για να πούμε ένα μεγάλο ευχαριστώ και σε μας και στα νέα παιδιά".\nΗ σειρά για παίκτες που πανηγύρισαν τίτλους ως συμπαίκτες του Γκάλη στον Άρη. Με πρώτο τον Παναγιώτη Γιαννάκη, ακριβώς πίσω του ο Νίκος Φιλίππου μέχρι τον τότε φροντιστή της ομάδας Γιάννη Δόξογλου. " Ευχαριστούμε πολύ", μονολόγησε αρχικά ο «Δράκος» και συνέχισε: " Εκ μέρους όλων των παιδιών έχουμε ανατριχιάσει".\n" Κι εσύ Γιαννάκη πάρτους τα μυαλά κι εσύ Γκάλη πάρτους το κεφάλι", ακούστηκε από όσους βρίσκονταν στις κερκίδες με τον Γιαννάκη να παίρνει και πάλι τον λόγο επισημαίνοντας τους: " Ευχαριστούμε πολύ παιδιά κάνατε το μπάσκετ ελκυστικό σε όλη την Ευρώπη. Νίκο σε ευχαριστούμε".\nΟ Παναγιώτης Φασούλας δήλωσε: " Έχουμε περάσει έντονες στιγμές χαράς και λύπης σε αυτό το γήπεδο και εύχομαι στην ομάδα του Άρη να ξαναζήσουν στιγμές του παρελθόντος και συγχαρητήρια για την τιμή στον μεγαλύτερο Ευρωπαίο σκόρερ", καταλήγοντας αναφερόμενος στον Νίκο Γκάλη.\nΟ λόγος στον Αργύρη Καμπούρη, ο άνθρωπος που με τις δύο δικές του βολές διαμόρφωσε το τελικό 103-101 επί της ΕΣΣΔ στο ΣΕΦ που σημείωσε: " Μεγάλο ευχαριστώ στον Νίκο, κερδίσαμε πάρα πολλά δίπλα του, ένας Κολοσσός του ευρωπαϊκού μπάσκετ και προσωπικά ένα μεγάλο ευχαριστώ".\nΟ Νίκος Σταυρόπουλος παραδέχθηκε για την πρόσκληση που του έγινε: " Δεν υπήρχε στιγμή να μην ήμασταν εδώ", ενώ ο Μέμος Ιωάννου που ήταν ο μόνος που είχε υπάρξει κατά σειρά αντίπαλος, συμπαίκτης του αλλά και προπονητής του για έναν παιχνίδι του Άρη στον τελικό του Κυπέλλου Ελλάδος δεν έκρυψε πως: " Όλες οι περιπτώσεις ήταν δύσκολες. Οι καταστάσεις ήταν τραγικές".\nΗ σειρά του Γιώργου Σιγάλα: " Είχα την τιμή 4 χρόνια σαν παίκτης, αντίπαλος στον Παπάγου, να δώσει πριν μήνες σε μένα μία φανέλα, ένα κομμάτι αυτής της παρέας για να τον τιμήσουμε. Το λιγότερο που θα μπορούσαμε να κάνουμε".\nΟ λόγος στον διεθνή Κροάτη σέντερ Στόγιαν Βράνκοβιτς: " Είμαι πολύ περήφανος που έπαιξα στον Άρη με τους Παναγιώτη Γιαννάκη και Νίκο Γκάλη και μπροστά σε αυτόν τον κόσμο», ενώ ο διεθνής Ισπανός Τζόρντι Βιγιακάμπα τόνισε: «Είναι μεγάλη τιμή που είμαι εδώ για να τιμήσω έναν θρύλο μπροστά σε αυτό το κοινό. Σκοράριζε 30 με 35 πόντους κάθε φορά με διαφορετικό τρόπο κάτι που τον έκανε ξεχωριστό".\nΠάσα στον Αμερικανό σέντερ Όντι Νόρις που θυμήθηκε κάτι από τις μάχες του με τον Άρη ως αντίπαλος με την φανέλα της Μπαρτσελόνα και του Περιστερίου για να παραδεχθεί και να θυμηθεί όσον αφορά τον Γκάλη. " Ήταν δύσκολο κάθε φορά που ερχόμουν εδώ αφού αν και ήταν ένα όμορφο μέρος ήξερα ότι δεν τους άρεσε που ήμουνα εδώ. Ωστόσο μετά από παιχνίδι Άρης-Μπαρτσελόνα μπήκα μέσα στο λεωφορείο του Άρη και του είπα ότι βάφτισα τον γιο μου Νίκ χάρη σε σένα".\nΗ ώρα του Αλεξάντερ Βολκόφ που μετά από μία υπόκλιση προς τον κόσμο του Άρη είπε: " Βλέποντας αυτόν τον υπέροχο κόσμο και την υπέροχη γιορτή είμαι έτοιμος να ντυθώ και να παίξω. Άλλαξε το ευρωπαϊκό μπάσκετ και έκανε την Ελλάδα μία μπασκετική χώρα. Είναι ο κορυφαίος όλων των εποχών. Πάντα λέω στα παιδιά μου ότι είμαι περήφανος που έπαιξα με αυτόν τον παίκτη μία χρονιά στον Παναθηναϊκό".\nΟ διεθνής Κροάτης Ντίνο Ράτζα που υποστήριξε: " Είναι τιμή που είμαι εδώ γιατί θυμάμαι τα κίτρινα χαρτάκια στον αέρα", ενώ για τον Νίκο Γκάλη υπογράμμισε: " Ήταν ένας από τους καλύτερους και κυρίως είχε αυτή την απίθανη ικανότητα να στέκεται στον αέρα όσο κανένας άλλος".\nΤην παράσταση όμως έκλεψε ο διεθνής Ισραηλινός Ντορόν Τζάμσι μέσα από την πρώτη του ατάκα λέγοντας: " Γύρισα σπίτι μου. Όλοι το ξέρουνε. Δεν αλλάζω με τίποτα εκείνες τις στιγμές", και πρόσθεσε: " Μετά από δύο εβδομάδες κοιμήθηκα καλά γιατί χθες κατάλαβα ότι δεν θα αντιμετωπίσω τον Γκάλη. Ήταν ένας από τους καλύτερους. Πολλά παιδιά θέλανε να γίνουνε σαν τον Γκάλη αλλά δεν μπορούσανε γιατί δεν ξέρανε πόσες ώρες δουλειάς έκανε", και κατέληξε σε άπταιστα ελληνικά: " Σας αγαπάω. Ευχαριστώ πολύ".\nΗ στιγμή της εισόδου του πρώην τεχνικού του Παναθηναϊκού Ζέλικο Ομπράντοβιτς που δήλωσε για την παρουσία του: " Είμαι ευτυχής που είμαι σε αυτήν την γιορτή», ενώ για το μαρκάρισμα του Γκάλη τόνισε : «Προσπαθούσαμε να παίξουμε άμυνα απέναντί του".\nΜε το ρολόι να δείχνει 21:23 λαμβάνει χώρα ο χαιρετισμός των ομάδων ενώ στις 21:24 όλοι αντιλαμβάνονται πως ήρθε η στιγμή που όλοι περίμεναν, της εισόδου του Νίκου Γκάλη. Όπως φάνηκε και από το σύνθημα: " ΕΕ Έρχεται…" και με άπαντες όρθιους ο Γκάλης μπήκε στις 21:26 μέσα σε αποθέωση και υπό το άκουσμα του συνθήματος: " Είσαι Θεός μοναδικός".\nΟ Νίκος Γκάλης μπαίνει στο παρκέ με τα φλας των φωτογράφων να αναβοσβήνουν ασταμάτητα πάνω του και εκείνον με αργό βήμα να βάζει φρένο στο κέντρο του γηπέδου λέγοντας σε όλους: " Σας αγαπώ πολύ".\nΣτις 21:31 η στιγμή που μέσα σε αποθέωση παίζει στην γιγαντοοθόνη το σχετικό βίντεο με φωτογραφίες, στιγμές και όχι μόνο του Νίκου Γκάλη και τους Τζάμσι και Νόρις να φροντίζουν να έχουν σηκωθεί έχοντας ενεργοποιήσει τις κάμερες στα κινητά τους τηλέφωνα.\n" Είναι η πρώτη φορά που νιώθω έτσι από τότε που γεννήθηκε η μικρή μου", εννοώντας την κόρη του Στέλλα τονίζει ο Νίκος Γκάλης με άπαντες να φωνάζουνε ρυθμικά: " Νίκος Γκάλης οεοεοε".\nΟ «Νικ» ξεκινάει να χαιρετάει τις δύο τωρινές ομάδες της Λιμόζ και του Άρη και στις 21:41 έρχεται η στιγμή για τον ξεχωριστό χαιρετισμό του με τον Γιαννάκη με φιλί και αγκαλιά, και λίγο αργότερα παραδέχεται: " Δεν υπάρχει μεγαλύτερη τιμή για έναν αθλητή όταν του κρεμάει την φανέλα του η αγαπημένη του ομάδα ψηλά".\nΕνώ για το γεγονός ότι η σημερινή εκδήλωση ουσιαστικά άργησε 18 χρόνια είπε: « Καλύτερα αργά παρά ποτέ», και πρόσθεσε: « Επειδή το μπάσκετ είναι ομαδικό σπορ και κανείς δεν μπορεί να διακριθεί μόνος του θέλω να πω ένα μεγάλο ευχαριστώ σε όλους όσους με βοήθησαν αλλά περισσότερο μας έδωσε φτερά ο κόσμος μας», για να κερδίσει και πάλι την αποθέωση.\nΚι αμέσως μετά πήγε και έκατσε στο κέντρο της πρώτης σειράς της θύρας των επισήμων. Το φιλικό ξεκίνησε κι αφού οι παίκτες των δύο αντιπάλων είχαν κάνει για σχεδόν μισή ώρα ζέσταμα. Σε ένα φιλικό που ήταν τελικά διάρκειας ενός δεκαλέπτου και ξεκίνησε με το σκορ του να είναι στο 50-50.\nΤο επιμέρους σκορ ήταν 14-21 με το σκορ όμως να διαμορφώνεται 64-71 για να ακολουθήσουν δηλώσεις που είχανε γίνει για τον Νίκο Γκάλη από αντιπάλους του εντός και εκτός των συνόρων. Κι όσο για τον επίλογο επ΄ αυτού γράφτηκε με τους τρεις μεγάλους απόντες της βραδιάς κι αυτό γιατί είναι πια εν ζωή. Τους Γιώργο Τσιλιγκαρίδη, Ανέστη Πεταλίδη και Μάκη Νάτση.\nΟ λόγος πέρασε στον Γιάννη Ιωαννίδη που έδωσε την είδηση με απόφαση του Πρωθυπουργού Αντώνη Σαμαρά: " Ο Πρωθυπουργός της χώρας μου ζήτησε να διαβάσω το μήνυμα για την σημερινή γιορτή τον Νίκο Γκάλη. Η Πολιτεία δεν τίμησε όπως έπρεπε τον Νίκο για αυτό και από εδώ και εξής αυτή η σάλα θα ονομάζεται «Νίκος Γκάλης σάλα», γιατί εδώ μεγαλούργησε". Για να ακολουθήσουνε τα αποκαλυπτήρια της σάλας Nick Galis Hall.\nΤέλος ο πρόεδρος της ΚΑΕ Άρης, Λευτέρης Αρβανίτης, τόνισε μεταξύ άλλων απευθυνόμενος αποκλειστικά στον Νίκο Γκάλη: " Οφείλω να ζητήσω από τον Νίκο ότι θα έπρεπε να περάσουνε 18 περίπου χρόνια για να τιμηθεί με τον τρόπο που αρμόζει μπροστά στον κόσμο που τον λάτρεψε και ποτέ δεν έπαψε», και κατέληξε: «Νίκο εδώ είναι το σπίτι σου. Μια ζωή θα είσαι εδώ", και τον κάλεσε στο κέντρο του παρκέ.\nΟ λόγος; Για να βραβεύσει ο αντιπρόεδρος της Λιμόζ, Αντόνιο Λόπεθ, τον «Νικ». Αμέσως μετά ο νυν αρχηγός του Άρη ο Αντώνης Ασημακόπουλος την φανέλα του Άρη με το Νο6 σε κάδρο και τέλος ο πρόεδρος της ΚΑΕ Άρης Λευτέρης Αρβανίτης ένα γλυπτό εκ μέρους της ΚΑΕ Άρης. Χωρίς όμως να αποτελέσει το κερασάκι της φετινής βραδιάς καθώς αυτή γράφτηκε με την φανέλα με το Νο6 του Νίκου Γκάλη στην οροφή του Αλεξανδρείου και αφού πρώτα κατέβηκαν τα 21 λάβαρα των τίτλων του Άρη με σκοπό τους να την υποδεχθούνε και να την καλωσορίσουνε στην συντροφιά τους. Μία εξέλιξη που ανάγκασε τους φιλάθλους του Άρη να φωνάξουνε πως: " Είναι μικρό το γήπεδο", κι ενώ ο «Νικ» με την βοήθεια του Ασημακόπουλου έβαλε την υπογραφή του στην φανέλα του κάνοντάς την ακόμη πιο μοναδική. Και αφού το έκανε τα 21 λάβαρα μαζί πλέον με την φανέλα και του Γκάλη με το Νο6 ανέβηκαν στην οροφή του Αλεξανδρείου. Ή πλέον εδώ και μερικά λεπτά της Nick Galis Hall για να ακολουθήσει μία ακόμη αποθέωση και τον Γκάλη να δηλώνει: " Ε, δεν υπάρχει η επόμενη στιγμή".


Νυχτερινά Δόντια: Η νέα ταινία με Βρικόλακες 'δαγκώνει' στο Netflix\nΝυχτερινά Δόντια: Η νέα ταινία με Βρικόλακες ‘δαγκώνει’ στο Netflix\nΑν θέλετε να αποδράσετε λίγο από την πραγματικότητα βρήκαμε την κατάλληλη εφηβική ταινία με τίτλο «Νυχτερινά Δόντια» που κυκλοφόρησε στο Netflix στις 20 Οκτωβρίου.\nΤο «Νυχτερινά Δόντια», με πρωταγωνιστές τους Ντέμπι Ράιαν (Μπλερ), Λούσι Φράι (Ζόι) και Ζορζ Λέντεμπορκ (Μπένι), διαδραματίζεται στο σύγχρονο Λος Άντζελες, όπου οι κόσμοι των βαμπίρ και των ανθρώπων είναι συνυφασμένοι με ένα μοναδικό τρόπο.\nΗ ταινία του Netflix «Νυχτερινά Δόντια» προσφέρει μια μοναδική οπτική στη μάχη για την εξουσία και την κατάληψη της πόλης. Αντί να παρακολουθεί στενά τους δύο μεγάλους ηγέτες – τον Τζέι των ανθρώπων και τον Βίκτορ των βρικολάκων – ο θεατής ακολουθεί τις Μπλερ και Ζόι και τον οδηγό τους, Μπένι.\n«Πιστεύω ότι αυτό είναι ένα πραγματικά ενδιαφέρον σημείο, δηλαδή ότι η οπτική γωνία του Βίκτορ και του Τζέι είναι αυτό που έχουμε συνηθίσει περισσότερο μέχρι τώρα να βλέπουμε σε κάποια ταινία και αυτό που ήταν πραγματικά ελκυστικό στο σενάριο ήταν ότι αυτές οι δύο γυναίκες που μπορεί να ήταν δευτερεύοντες χαρακτήρες στη δεκαετία του ’90 τώρα είναι η ιστορία μας και οι φιλίες που έχουμε» είπε η Λούσι Φράι.\nΠόσο βαθιά μπαίνει η ταινία στον κόσμο των βαμπίρ;\nΌπως πολλές ταινίες με βαμπίρ, η πλοκή δεν έχει κάτι το περίπλοκο, καθώς ο θεατής μπαίνει στην ιστορία γνωρίζοντας ελάχιστα ως προς τους κανόνες των βρικολάκων σε αυτήν την πραγματικότητα και το υπόβαθρο όλων των κύριων χαρακτήρων.\nΒέβαια από μια ταινία με βρικόλακες δεν θα μπορούσε να λείπει λίγος ρομαντισμός μεταξύ ανθρώπων και βαμπίρ. Η Μπλερ αντιμετωπίζει πολλές συγκρούσεις όταν έρχεται αντιμέτωπη με την έλξη της για τον Μπένι και την ιστορία της με την καλύτερή της φίλη Ζόι.\n«Μου αρέσει κάπως το πόσο περίπλοκη είναι η ταινία γιατί είναι λίγο ο καθρέφτης του κόσμου στον οποίο ζούμε», είπε η Ράιαν.\nΟ Μπένι βρίσκεται επίσης αντιμέτωπος με τη σκληρή απόφαση να προστατεύσει τον αδελφό του Τζέι ή να βοηθήσει τους βρικόλακες που αγαπά.\nΤι είπαν οι πρωταγωνίστριες για τη σκηνοθεσία του Άνταμ Ράνταλ\nΗ Ράιαν μίλησε για το ότι ο σκηνοθέτης της ταινίας, Άνταμ Ράνταλ, της επέτρεψε να έχει πολλή δημιουργική ελευθερία σε όλη τη διαδικασία των γυρισμάτων. Η Ράιαν και η Φράι είχαν τη δυνατότητα να αλλάξουν πολλά στοιχεία με βάση τον τρόπο που ανέπτυξαν τους χαρακτήρες και τη σχέση τους στην ταινία.\n«Το μεγαλύτερο μέρος του διαλόγου μου, αν όχι κάθε λέξη, ξαναγράφτηκε», είπε η Ράιαν.\nΤόσο η Ράιαν όσο και η Φράι περιέγραψαν τη σκηνοθεσία του με πολύ θετικά λόγια.\n«Ο Άνταμ Ράνταλ σκηνοθετεί με ένα πολύ ελαφρύ άγγιγμα», είπε η Ράιαν. «Η διαδικασία του ήταν πολύ διαφορετική από οποιονδήποτε με τον οποίο είχα συνεργαστεί».\nΗ Ράιαν μίλησε επίσης για την πρόκληση των γυρισμάτων της ταινίας «Την πρώτη μέρα των γυρισμάτων κάναμε μια σκηνή που περπατάμε μέσα από μια πόρτα. Και ένα μήνα αργότερα, κάνουμε μια σκηνή που περπατάμε μέχρι εκείνη την πόρτα, έτσι έπρεπε να θυμόμαστε με ακρίβεια το σημείο που βρισκόμασταν», είπε η Ράιαν.\nΕπίσης είπε ότι ο σκηνοθέτης έφτιαχνε λίστες αναπαραγωγής και παρείχε οπτικά βοηθήματα για να τους υπενθυμίζει την ενέργεια και την πνευματική κατάσταση που βρίσκονταν οι χαρακτήρες τους κατά τη διάρκεια συγκεκριμένων σκηνών που γύριζαν.\nΗ Φράι και η Ράιαν συνεργάστηκαν πολύ καλά στην ταινία αυτή. «Ως καλλιτέχνης, η Ντέμπυ είναι ένα τόσο εμπνευσμένο άτομο για να συνεργαστείς», είπε η Φράι. Ενώ η Ράιαν δήλωσε ότι ένιωθε πολύ ασφαλής εκφράζοντας συναισθήματα μπροστά στην Φράι.\nΠΡΟΗΓΟΥΜΕΝΟ ΑΡΘΡΟΗ Γη της Ελιάς: Η Άννα και η Ευτυχία πιάνονται στα χέρια\nΕΠΟΜΕΝΟ ΑΡΘΡΟJust the 2 of Us: Ποιο ζευγάρι αποχώρησε – Βροχή τα δεκάρια\nDon’t Look Up: Επική γκάφα με τηλεφωνικό αριθμό που οδηγεί σε ροζ γραμμή\nΟ Αόρατος Άνθρωπος στο Netflix: Η νέα ταινία δεν είναι για λιγόψυχους!


Αίγυπτος: Ελληνορωμαϊκή ταφή στο Taphosiris Magna\n2000 ετών πρόσωπα επανεμφανίζονται από την αρχαιότητα … Αρχαιολογικό έργο με επικεφαλής τον Δομινικανό Αιγύπτιο Kathleen Martinez έφερε στο φως πολλά ευαίσθητα ελληνορωμαϊκά ερείπια.\nΔεκαέξι τάφοι βρέθηκαν ανάμεσα στους τάφους σκαλισμένους στο κρεβάτι\nΣτη δημοσίευσή του στις 29 Ιανουαρίου 2021, η αιγυπτιακή καθημερινή Πολυτελείς χρόνοι Στη βόρεια όχθη της λίμνης Marriott (Bear) 28 μίλια μακριά, ανακοινώθηκε ότι βρέθηκαν 16 τάφοι στον τάφο λαξευμένο στο βραχώδες έδαφος που περιείχε τον Taposiris Magna και τους ναούς του αφιερωμένους στον Ίπο και τον ανιψιό του Osiris. Δυτικά της Αλεξάνδρειας. Αυτός ο εμπειρογνώμονας από τη Δομινικανή Δημοκρατία στην Καραϊβική είναι ένα τεράστιο καταφύγιο που έχει εξερευνηθεί ακούραστα από το 2005.\nΛεπτομέρειες για τις οκτώ τελετές κηδείας που βρέθηκαν στους τάφους που σκάβονταν στους βράχους του Taposiris Magna στην Αίγυπτο. © Υπουργείο Τουρισμού και Αρχαιολογίας / Kathleen Martinez.\nΕκτός από τα οκτώ όμορφα μαρμάρινα κεφάλια της ελληνορωμαϊκής περιόδου, μια τελετουργική μάσκα κηδείας κάλυψε εν μέρει το γυναικείο σώμα. Βρέθηκε ανεμιστήρας χρυσού φύλλου από κορώνα και μερικές μούμιες σε κακή κατάσταση. Καθώς και στοιχεία από επιχρυσωμένα κουτιά από χαρτόνι και φυλαχτά.\nΗ τελική μάσκα καλύπτει εν μέρει τη μούμια. © Υπουργείο Τουρισμού και Αρχαιολογίας / Kathleen Martinez.\nΜια “χρυσή γλώσσα” στο στόμα του αποθανόντος\nΈνα από αυτά τα πολύτιμα φυλαχτά – που περιγράφονται από μερικούς ως χρυσή γλώσσα – ήταν ακόμα στο στόμα του νεκρού. Μια τελετή που επέτρεψε στους νεκρούς να μιλήσουν στη μεταθανάτια ζωή, σύμφωνα με έκθεση του Αιγυπτιακού Υπουργείου Τουρισμού και Αρχαιολογίας. Η έκθεση ανέφερε επίσης ότι εξετάστηκαν κομμάτια περγαμηνής που βρέθηκαν κοντά σε δύο μούμιες.\n«Χρυσή Γλώσσα» που πέθανε © Υπουργείο Τουρισμού και Αρχαιολογίας / Kathleen Martinez.\nΚάθε χρόνο, η Kathleen Martinez βρίσκει κάθε γωνιά αυτού του σημαντικού χώρου και γκαλερί και υπόγειες στοές που βρίσκονται σε μια βραχώδη ακτή ασβεστόλιθου. Ο τάφος της Κλεοπάτρας VII, η διάσημη βασίλισσα της Αιγύπτου, που πέθανε το 30 μ.Χ. – έχει ψάξει εκεί μάταια μέχρι σήμερα. Το Tabosiris Magna έχει παράσχει εκατοντάδες αντικείμενα στο παρελθόν, συμπεριλαμβανομένων αγαλμάτων από γρανίτη και χάλκινο, καθώς και πολλά νομίσματα που φέρουν την εικόνα του ένδοξου Κυρίαρχου.\nΧρυσά φύλλα από το βράδυ συλλέχθηκαν σε έναν από τους τάφους. © Υπουργείο Τουρισμού και Αρχαιολογίας / Kathleen Martinez.\nΤο 2011, Επιστήμη και το μέλλον Πήγα να γνωρίσω αυτόν τον αρχαιολόγο (Διαβάστε το ειδικό τεύχος Ιανουαρίου-Φεβρουαρίου 2011). Με την ευκαιρία αυτή παρουσιάζουμε τα μεγαλοπρεπή ερείπια αυτών των μνημείων, τα οποία επισκέφτηκαν μελετητές που ήρθαν με τον Μποναπάρτη κατά την αιγυπτιακή εκστρατεία (1798-1801) ήδη από το 1801.\nΈνα παράδειγμα τάφων που έχουν σκαφτεί στο βράχο βρίσκεται στην τοποθεσία Taphosiris Magna. © Bernadette Arnaud / Science και Avenir\nΤο έργο της Kathleen Martinez υποστηρίζεται εδώ και πολύ καιρό από τον περίφημο Αιγύπτιο Ζαχί Χαβάς, ο οποίος αποσύρθηκε πρόσφατα από το ανασκαφικό έργο και τώρα πιστεύει ότι η ταφή του Κλεοπάτρα VII δεν θα βρεθεί ποτέ σε αυτό το μέρος. Εν τω μεταξύ, είναι σύγχρονος με την τελευταία (304-30 π.Χ.) βασιλεία του Ελληνορωμαϊκού Πτολεμαίου. Ο Khalid Abul Hamad, γενικός διευθυντής της Αρχαιολογικής Έρευνας της Αλεξάνδρειας, δήλωσε ότι τα βασικά αντικείμενα που βρέθηκαν στο Ναό Tabosiris Magna έχουν μεταφερθεί στο Εθνικό Μουσείο της Αλεξάνδρειας.\nREAD Πρώτη Τάξη της Σχολής Αστυνομικής Επιστήμης στη Βόρεια και Ανατολική Συρία\nPrev post Θετική από τον υπάλληλο του ξενοδοχείου θέτει το Australian Open σε δοκιμαστική περίοδο | Αθλητισμός\nNext post Yakis του Ναυτικού, ένας αγώνας μεταξύ πολλών άλλων


Έρευνα Super League: Στο 34% το ποσοστό παικτών από Ακαδημίες στο πρωτάθλημα! | Superleague | gazzetta.gr\nFollow @twitterΈρευνα Super League: Στο 34% το ποσοστό παικτών από Ακαδημίες στο πρωτάθλημα!\nΆκρως ενδιαφέρουσα στατιστική έρευνα από την Super League με το συμπέρασμα ότι στον α' γύρο του τρέχοντος πρωταθλήματος το 34% των παικτών που αγωνίστηκαν προέρχονται από Ακαδημίες.\n- Μετά την ολοκλήρωση της μετεγγραφικής περιόδου Ιουλίου-Αυγούστου 2017, ο συνολικός αριθμός Ελλήνων ποδοσφαιριστών είναι 300 (περίπου 19 ανά Π.Α.Ε.). Αντίστοιχα, ο συνολικός αριθμός των αλλοδαπών (κοινοτικών και μη) ποδοσφαιριστών είναι 214 (περίπου 13 ανά Π.Α.Ε.)\n- Το 46% των ποδοσφαιριστών που ανήκει στα ρόστερ των ομάδων έχει συμμετάσχει στα Πρωταθλήματα Υποδομής των Π.Α.Ε. συνεπώς σχεδόν 1 στους 2 ποδοσφαιριστές έχουν εκπαιδευτεί σε Π.Α.Ε. που συμμετείχε στα Πρωταθλήματα Υποδομής που διοργανώνει η Super League. Από αυτούς τους ποδοσφαιριστές, σχεδόν 1 στους 3 (29%) έχουν προέλθει από την ίδια ακαδημία.\n- Κατά την αγωνιστική περίοδο 2016/17 αγωνίστηκαν συνολικά 477 ποδοσφαιριστές εκ των οποίων οι 251 ήταν Έλληνες και οι 226 ήταν αλλοδαποί (κοινοτικοί και μη). Η σχετική αναλογία Ελλήνων-Αλλοδαπών ποδοσφαιριστών είναι 52,6%-47,4%.\n- Συμμετοχή ποδοσφαιριστών από τις ακαδημίες των Π.Α.Ε 2016/17: Από τους 477 ποδοσφαιριστές που αγωνίστηκαν, οι 155 (ποσοστό 32%) προέρχονται από τις ακαδημίες των Π.Α.Ε.\n- Για την φετινή αγωνιστική περίοδο, η οποία είναι σε εξέλιξη, μετά την ολοκλήρωση του Α’ γύρου, το σύνολο των ποδοσφαιριστών που έχουν αγωνιστεί είναι 387, εκ των οποίων 193 Έλληνες ποδοσφαιριστές και 194 αλλοδαποί (κοινοτικοί και μη) ποδοσφαιριστές. Η σχετική αναλογία Ελλήνων-Αλλοδαπών ποδοσφαιριστών είναι 50%-50%.\n- Συμμετοχή ποδοσφαιριστών από τις ακαδημίες των Π.Α.Ε 2017/18 (Α’ Γύρος): Από τους 387 ποδοσφαιριστές που αγωνίστηκαν στον Α’ γύρο του τρέχοντος Πρωταθλήματος, οι 130 (ποσοστό 34%) προέρχονται από τις ακαδημίες των Π.Α.Ε. Το εν λόγω ποσοστό είναι αρκετά υψηλό, λαμβάνοντας υπόψη ότι κατά πάγια πρακτική οι Π.Α.Ε. τείνουν να χρησιμοποιούν περισσότερους ποδοσφαιριστές από τις Ακαδημίες των Π.Α.Ε. στο δεύτερο μισό του Πρωταθλήματος.\n- Προώθηση νέων ποδοσφαιριστών από τα τμήματα Υποδομών στην επαγγελματική ομάδα: Το 2016/17 έκαναν την παρθενική τους εμφάνιση τους στην κορυφαία διασυλλογική κατηγορία 44 νέοι ποδοσφαιριστές, προερχόμενοι από τα τμήματα Υποδομών.


Δείτε μια εικόνα στο Instagram και θέλετε να την αποθηκεύσετε στο smartphone ή στον υπολογιστή σας; Ή θέλετε να κάνετε repost στο Instagram για μια θέση που αγαπάτε; Αν και μπορεί να φαίνεται δύσκολο να γίνει με την πρώτη ματιά, δεν είναι τόσο δύσκολο να γίνει. Απλά πρέπει να επιλέξετε τις σωστές εφαρμογές για να το κάνετε αυτό. Εδώ στο Apptuts εξετάσαμε τις καλύτερες επιλογές στην αγορά και θα τις μοιραστούμε μαζί σας στις επόμενες γραμμές. Μείνετε συντονισμένοι! ·)\nΣημείωση: Απολαύστε και δείτε το καλύτερο μάθημα Instagram στην αγορά κάνοντας κλικ εδώ ή επισκεφθείτε την καλύτερη εφαρμογή προγραμματισμού αναρτήσεων κάνοντας κλικ εδώ!\nΑυτός ο ιστότοπος ήταν κάποτε μία από τις καλύτερες επιλογές για τη λήψη εικόνων Insta στον υπολογιστή σας, αλλά φαίνεται ότι το Instagram δεν άρεσε πάρα πολύ τον ιστότοπο και διέταξε να κλείσει την ηλεκτρονική του έκδοση. Ωστόσο, μπορείτε να κάνετε λήψη της εφαρμογής και να την χρησιμοποιήσετε στον υπολογιστή σας μέσω του καταλόγου GitHub. Απλά κάντε κλικ εδώ και κατεβάστε το.\nΑυτή είναι μια επιλογή μόνο για Android που σας επιτρέπει να κάνετε λήψη φωτογραφιών και βίντεο από το Instagram. Χρησιμοποιεί τη διεύθυνση URL της εικόνας ή του βίντεο που θέλετε να κάνετε λήψη. Αν θέλετε, μπορείτε επίσης να χρησιμοποιήσετε την ίδια εφαρμογή για να κάνετε λήψη βίντεο από το Vine.\nΚάντε κλικ εδώ για λήψη για Android\n3. Repost Γρήγορη για Instagram\nΜια άλλη εφαρμογή που σας επιτρέπει να κατεβάσετε και να αναπαραγάγετε εύκολα εικόνες ή βίντεο. Αλλά ένα από τα δυνατά σημεία του είναι ότι μπορείτε να χρησιμοποιήσετε πολλούς λογαριασμούς Instagram. Δεν θα χρειάζεται πλέον να συνδεθείτε και να αποσυνδεθείτε για λήψη και αναμετάδοση: η εφαρμογή είναι μία από τις λίγες που σας επιτρέπει να χρησιμοποιήσετε περισσότερους από έναν λογαριασμούς. Επιπλέον, έχετε την επιλογή να αφαιρέσετε το υδατογράφημα κατά την αναδιάταξη. Τέλος, μπορείτε επίσης να μοιράζεστε περιεχόμενο στο Facebook ή το Twitter.\nΚάντε κλικ εδώ για να κάνετε λήψη στο iPhone\nΤο εργαλείο διαχείρισης κοινωνικών μέσων είναι ένα από τα πιο πλήρεις στο διαδίκτυο. Εκτός από τη δυνατότητα διαχείρισης λογαριασμών στο Facebook, το Twitter και το Instagram, μπορείτε να το χρησιμοποιήσετε για να κάνετε repost στο Instagram. Απλά κάντε κλικ σε ένα συγκεκριμένο κουμπί για αυτό, που βρίσκεται κάτω από τη δημοσιευμένη φωτογραφία. Από εκεί, η εφαρμογή θα αντιγράψει τη φωτογραφία και τη λεζάντα που χρησιμοποιήθηκε, επιτρέποντάς σας να επεξεργαστείτε αυτό που είχε γράψει προηγουμένως και να προγραμματίσετε την ώρα που θέλετε.\nΚάντε κλικ στο σύνδεσμο για να το κατεβάσετε στο iPhone ή στο Android.\nΈνας από τους κορυφαίους ανταγωνιστές της Hootsuite, το Buffer σας επιτρέπει επίσης να διαχειρίζεστε πολλούς λογαριασμούς κοινωνικών δικτύων για να μοιράζεστε περιεχόμενο από τα προφίλ ή τις επιχειρήσεις σας. Εξαιτίας αυτού, η πλατφόρμα δεν μπορούσε να μείνει πίσω και επιτρέπει στους χρήστες της να αναπαράγουν το Instagram.\nΓια να το κάνετε αυτό, πατήστε το εικονίδιο "..." δίπλα στην εικόνα που θέλετε να αναδημοσιεύσετε και πατήστε το κουμπί "Copy URL". Στη συνέχεια ανοίξτε το Buffer και θα αναγνωρίσει την αντιγραμμένη διεύθυνση URL. Η εφαρμογή θα σας ρωτήσει εάν θέλετε να αναδημοσιεύσετε αυτήν τη φωτογραφία ανοίγοντας την οθόνη επεξεργασίας και επιτρέποντάς σας να την προγραμματίσετε. Θυμηθείτε ότι είναι απαραίτητο να ζητήσετε άδεια από το προφίλ που δημοσίευσε αρχικά τη φωτογραφία πριν προχωρήσετε! Το Buffer είναι διαθέσιμο σε Android και iOS.\nΑν θέλετε να κάνετε λήψη βίντεο και εικόνων, αυτή η εφαρμογή είναι μια από τις καλύτερες επιλογές. Εκτός από τη λήψη, μπορείτε επίσης να αναπαράγετε όλα όσα βρίσκετε σε αυτά τα κοινωνικά μέσα. Ένα άλλο ενδιαφέρον σημείο της εφαρμογής είναι ότι μπορείτε να χρησιμοποιήσετε μια ανάρτηση που σας άρεσε στο Instagram για να την μοιραστείτε με άλλα κοινωνικά μέσα όπως το Facebook, το Twitter, κλπ. Ένα δροσερό πράγμα για την εφαρμογή είναι ότι δεν χρειάζεται να κάνετε λήψη των φωτογραφιών μία προς μία. Μπορείτε να επιλέξετε έναν μεγάλο αριθμό φωτογραφιών και, στη συνέχεια, κάντε κλικ στο στοιχείο λήψης, όλες οι λήψεις ταυτόχρονα. Έχει μια έκδοση Pro και είναι διαθέσιμη μόνο για iPhone.\nΜια πολύ πρακτική εφαρμογή που έχει πολύ ενδιαφέρουσες λεπτομέρειες. Σε αντίθεση με την προηγούμενη εφαρμογή, την οποία πρέπει να συνδεθείτε στο Insta, μπορείτε να κατεβάσετε τις φωτογραφίες χρησιμοποιώντας μόνο τη διεύθυνση URL της ανάρτησης. Στη συνέχεια, όταν αποθηκεύσετε κάτι στην εικόνα ή το βίντεο, θα καταγραφούν στο τμήμα των φωτογραφιών σας, επιτρέποντάς σας να αναπαραγάγετε το Instagram. Λειτουργεί μόνο στο iPhone.\n8. Μπόνους: χρησιμοποιήστε την οθόνη εκτύπωσης για να αναπαραγάγετε το Instagram!\nΠολλοί άνθρωποι ξεχνούν ότι η οθόνη εκτύπωσης του υπολογιστή μπορεί να είναι ένας τρόπος χρήσης των φωτογραφιών που σας αρέσουν στο Instagram. Για να το κάνετε αυτό, απλώς συνδεθείτε στον λογαριασμό ιστού Instagram και αφαιρέστε την οθόνη εκτύπωσης. Στη συνέχεια, φυσικά, θα πρέπει να περάσετε αυτήν την εικόνα στο smartphone σας και στη συνέχεια να την χρησιμοποιήσετε στην εφαρμογή σας.\nΑλλά μείνετε συντονισμένοι! Εάν πρόκειται να τραβήξετε ένα στιγμιότυπο οθόνης οποιουδήποτε προφίλ εκτός από το δικό σας στο Instagram, πρέπει να γνωρίζετε ότι το κοινωνικό δίκτυο διαθέτει ένα εργαλείο που λέει στο χρήστη ότι κάποιος έχει εγγραφεί ή έχει τραβήξει φωτογραφίες από τις αναρτήσεις τους.\nΠριν φύγετε, απολαύστε και ελέγξτε τα άλλα άρθρα Instagram:\nΩ και θυμηθείτε: σέβετε πάντα τα δικαιώματα πνευματικής ιδιοκτησίας κατά τη λήψη!\nΤι γνώμη έχετε για τη λίστα των εφαρμογών μας για την αποθήκευση εικόνων και την αναδημοσίευση στο Instagram;\nΉξερες ήδη ή χρησιμοποιείς κάποιο από αυτά; Πείτε μας στα σχόλια που σας έδιναν την προσοχή!


Πόσα ποτηράκια αυξάνουν τη χοληστερίνη; Η έξυπνη κίνηση για να τη ρίξουμε μετά τις γιορτές. | Ygeia50plus\nHome›ΔΙΑΤΡΟΦΗ›Πόσα ποτηράκια αυξάνουν τη χοληστερίνη; Η έξυπνη κίνηση για να τη ρίξουμε μετά τις γιορτές.\nΠόσα ποτηράκια αυξάνουν τη χοληστερίνη; Η έξυπνη κίνηση για να τη ρίξουμε μετά τις γιορτές.\nΜια μέρα μας χωρίζει από την Πρωτοχρονιά που θα πούμε αντίο σ΄αυτή την απίστευτη χρονιά, που μας δίδαξε ότι τίποτα δεν είναι δεδομένο στη ζωή και ότι όλα μπορούν να αλλάξουν από τη μια στιγμή στην άλλη. Παρ΄όλο που φέτος θα υποδεχτούμε το 2021 μόνοι μας στο σπίτι ή σε πολύ στενό οικογενειακό κύκλο, λόγω της πανδημίας, πολλοί είναι αυτοί που θα κάνουν τις γνωστές υπερβολές στο γιορτινό τραπέζι. Για όσους όμως έχουν ήδη υψηλή χοληστερίνη και είναι 50plus, καλό είναι να ξέρουν έως που μπορούν να φτάσουν όσον αφορά το αλκοόλ. Μια συχνή ερώτηση είναι εάν το αλκοόλ ανεβάζει τη χοληστερίνη.\nΣύμφωνα με τους ειδικούς, οι μικρές δόσεις αλκοόλ – ιδιαίτερα το κόκκινο κρασί-, σχετίζονται με μια μικρή αύξηση της καλής χοληστερίνης (HDL) σε ποσοστό που προσεγγίζει έως και το 20% ενώ παράλληλα μειώνει της κακή χοληστερίνης (LDL) έως και κατά 10%. Επομένως ένα με δυο ποτηράκια κρασί την ημέρα, μπορεί να αποδειχθεί επωφελές για τα λιπίδια του αίματος.\nΌμως προσοχή! Η ρύθμιση της χοληστερόλης επιτυγχάνεται κατά κύριο λόγο, με την αποφυγή των ζωικών λιπαρών και την κατανάλωση άφθονων φρούτων και λαχανικών. Που σημαίνει ότι μετά τις γιορτές και αφού έχουμε τιμήσει το εορταστικό τραπέζι, με το αρνάκι, το χοιρινό με πράσα, τα μελομακάρονα, τις δίπλες, τους κουραμπιές, τη βασιλόπιτα, το κρασάκι, τα κοκτέιλ μας και ότι άλλο τραβάει η όρεξή μας… θα πρέπει να πάρουμε μια σοβαρή απόφαση και το σπουδαιότερο …να την τηρήσουμε. Ποια είναι αυτή; Ναι καλά καταλάβατε. Να βάλουμε «φρένο» στην όρεξη μας -που εν τω μεταξύ έχει ανοίξει για τα καλά-, καταναλώνοντας πολλά φρούτα και λαχανικά για να επανέλθουμε στα φυσιολογικά μας κιλά!\nΙδιαίτερα όσοι έχουν ήδη υψηλές τιμές χοληστερόλης, καλό είναι να αποφεύγουν το αλκοόλ για ένα μεγάλο διάστημα. Ο λόγος είναι ότι μεγάλο ποσοστό ανδρών και γυναικών με αυξημένη χοληστερόλη, συνήθως σ’ αυτές τις μεγάλες γιορτές, ταλαιπωρούν το ήπαρ τους με αποτέλεσμα να παρουσιάζουν λιπώδη διήθηση του ήπατος. Δηλαδή, με απλά λόγια, το συκώτι τους δεν μπορεί να μεταβολίσει εύκολα το αλκοόλ, με αποτέλεσμα η κατανάλωση οινοπνευματωδών ποτών, να οδηγεί σε αύξηση της χοληστερόλης.\nΕπίσης η αυξημένη κατανάλωση αλκοόλ (πάνω από ένα ποτηράκι κρασί την ημέρα για τις γυναίκες και δυο για τους άνδρες), αυξάνει τα τριγλυκερίδια τα οποία με τη σειρά τους επηρεάζουν αρνητικά τις τιμές της καλής HDL χοληστερόλης.\nΓι΄ αυτό μετά τις γιορτές καλό είναι να προχωρήσουμε στην «έξυπνη κίνηση» για να ρίξουμε τη χοληστερίνη μας, που δεν είναι άλλη από την αποτοξίνωση του ήπαρ. Πως θα το πετύχουμε αυτό; Με πειθαρχεία και πολλούς φρέσκους χυμούς, πολύ νερό, πέντε φρούτα καθημερινά (1 μερίδα ισοδυναμεί μ’ ένα φρούτο ), όχι κρέας για τουλάχιστον 2 εβδομάδες, πολλά όσπρια και σαλάτες, άσκηση (γρήγορο περπάτημα, τρέξιμο, κολύμπι κλπ) και φυσικά όχι αλκοόλ, εάν θέλετε να δείτε τις τιμές στη χοληστερίνη σας να …πέφτουν μαζί με τα κιλά που “φορτωθήκατε” στις γιορτές.\nΕνήλικες με συγγενή καρδιοπάθεια: Σωτήριος ο τακτικός έλεγχος.\nΔύσκολοι οι επόμενοι δυο μήνες για την Ελλάδα. Πολλές περιοχές σε “κόκκινο ...\nΝερό με λεμόνι: Μια έξυπνη επιλογή για να απομακρύνετε τις τοξίνες μετά τις γιορτές.\nΠαγκόσμια Ημέρα κατά της X.A.Π : Διαδικτυακή ενημερωτική εκστρατεία #happyBREATHday.


Θέρμες – Ελληνοβουλγαρικά Σύνορα… Εφιαλτικά χιλιόμετρα… Κίνδυνος για τη ζωή δεκάδων οδηγών | ThrakiToday.com - Ηλεκτρονική Εφημερίδα της Ξάνθης - Θράκης\nThrakiToday.com - Ηλεκτρονική Εφημερίδα της Ξάνθης - Θράκης News Θέρμες – Ελληνοβουλγαρικά Σύνορα… Εφιαλτικά χιλιόμετρα… Κίνδυνος για τη ζωή δεκάδων οδηγών\nΘέρμες – Ελληνοβουλγαρικά Σύνορα… Εφιαλτικά χιλιόμετρα… Κίνδυνος για τη ζωή δεκάδων οδηγών\nΗ Αντιπεριφέρεια Ξάνθης, ζει στον Αστερισμό της καλοκαιρινής ραστώνης.\nΘέρμες – Ελληνοβουλγαρικά Σύνορα…\n«Μια φωτογραφία 1000 λέξεις» λέει μια κινέζικη παροιμία, η οποία έχει υιοθετηθεί όσο καμία άλλη, όμως όταν οι φωτογραφίες είναι πολλές, τότε οι λέξεις γίνονται εκατομμύρια.\nΚαθημερινά έρχονται αντιμέτωποι με τον κίνδυνο δεκάδες οδηγοί που επιλέγουν να μετακινηθούν προς Βουλγαρία από τον συνοριακό σταθμό του Αγίου Κωνσταντίνου, μιας και η διαδρομή Θέρμες – Ελληνοβουλγαρικά Σύνορα έχει τα μαύρα της τα χάλια.\nΦερτές ύλες στο οδόστρωμα, θάμνοι και χόρτα που περιορίζουν την ορατότητα, αλλά και το κομμάτι της διαδρομής, σκασμένο οδόστρωμα, βουλωμένα τα αποστραγγιστικά έργα, κορύνες σήμανσης μέσα σε φρεάτια και ερείσματα του δρόμου, είναι τα συστατικά που μετατρέπουν το σκηνικό της διαδρομής σε πραγματικό εφιάλτη, με αποκορύφωμα το σημείο όπου έχει υποχωρήσει το οδόστρωμα και έχει πέσει μέσα στον γκρεμό, λίγο πριν τη στροφή, αναγκάζοντάς σε να μετακινείσαι για αρκετά μέτρα στο αντίθετο ρεύμα.\nΌλα αυτά σε μια Αντιπεριφέρεια που ζει στον Αστερισμό της Καλοκαιρινής Ραστώνης στα χέρια του Αντιπεριφερειάρχη Κ. Ζαγναφέρη, ο οποίος όπως έχουμε γράψει ξανά, περισσότερο με τα μέσα κοινωνικής δικτύωσης ασχολείται, παρά με τα σοβαρά θέματα της περιοχής.\nΤο πιο ωραίο από όλα βέβαια, είναι πως, ο άνθρωπος αυτός, θέλοντας να κάνει αυτοδιαφήμιση, αναρτά στο διαδίκτυο και ειδήσεις που έχουν να κάνουν σχέση με όλη την Περιφέρεια, όπως η σύνδεση των μεγάλων πόλεων με το Φυσικό Αέριο, μετά από τόσα χρόνια απραξίας, θεωρώντας πως θα πρέπει να τους πούμε και μπράβο, για ένα έργο που ξεκίνησε από τον Αείμνηστο Γ. Παυλίδη και που σε αυτό δεν είχαν καμία συμμετοχή…\nΕμείς δεν έχουμε να πούμε τίποτε άλλο, παρά μόνο να παρακαλάμε τον Θεό να αποτρέψει το οποιοδήποτε ατύχημα. Σας αφήνουμε να απολαύσετε τις εικόνες και να βγάλετε τα συμπεράσματά σας…


Επέστρεψε ο Γιάννης, εύκολη νίκη οι Μπακς- Όλα τα αποτελέσματα (VIDEOS) - Βasketplus\nΕπέστρεψε ο Γιάννης, εύκολη νίκη οι Μπακς- Όλα τα αποτελέσματα (VIDEOS)\nO Greak Freak επέστρεψε και τα ελάφια δεν είχαν κανένα πρόβλημα να επικρατήσουν με 123-102 των Σικάγο Μπουλς. Ο MVP της περασμένης σεζόν πέτυχε 23 πόντους έχοντας ακόμη 10 ριμπάουντ και 6 ασίστ, ενώ ο Μίντλετον είχε 25 πόντους.\nΑπό την άλλη πλευρά, 19 πόντους είχαν ο Λαβίν, με 18 ακόμη να προσθέτει ο Μάρκανεν ο οποίος τους πέτυχε με πέντε τρίποντα.\nTην νίκη απέναντι στους Μπλέιζερς με σκορ 122-116 πήραν οι Φοίνιξ Σανς, με ένα σόου του Κέλυ Ούμπρε. Συγκεκριμένα ο Ούμπρε σκόραρε 29 πόντους, είχε 7/10 τρίποντα και κανείς δεν μπόρεσε να τον σταματήσει από το να οδηγήσει την ομάδα του στην νίκη. Δίπλα του ο Μπούκερ είχε 23 πόντους με τον Ρούμπιο να έχει άλλους 18 πόντους με 13 ασίστ.\nΓια το Πόρτλαντ ο Λίλαρντ σκόραρε 33 πόντους, ο ΜακΚόλουμ 25 με τον Γουάιτσαιντ να έχει 16 με 22 ριμπάουντ.\nΝίκη στην παράταση πήρε η Μινεσότα απέναντι στους Νετς με σκορ 122-115. Η ομάδα του Μπρούκλιν έδειχνε να ελέγχει το ρυθμό στην κανονική διάρκεια, αλλά ένα σερί των Γουλβς στο τέλος παραλίγο να τους δώσει την νίκη δίχως να χρειαστεί το έξτρα πεντάλεπτο, καθώς χρειάστηκαν καλάθι του Πρινς για να στείλουν τον αγώνα στην παράταση.\nΟ Νέιπιερ ήταν ο μεγάλος πρωταγωνιστής για τους νικητές καθώς σκόραρε 24 πόντους, με τον Ντιένγκ να έχει double-double με 11 πόντους και 20 ριμπάουντ.\nΓια το Μπρούκλιν, ο Ντίνγουιντι σκόραρε 36 πόντους έχοντας ακόμη 8 ασίστ, με τον Χάρις να έχει 19 πόντους και τον Πρινς 11 πόντους με 14 ριμπάουντ.\nΘύμα έκπληξης έπεσαν οι Χιτ απέναντι στην Ουάσιγκντον. Η ομάδα του Μαϊάμι ηττήθηκε με 123-105 με τους Γουίζαρντς να έχουν τους ΜακΡέι (29) Μάθιους (28) και Μαχίμνι (25) σε εκπληκτική κατάσταση, σε ένα παιχνίδι που έλλειπε ο Μπράντλεϊ Μπιλ!\nΓια την ομάδα της Φλόριντα ο Μπάτλερ σκόραρε 27 πόντους, ο Ρόμπινσον 16 με τον Αντεμπάγιο να έχει 14 πόντους και 14 ριμπάουντ.\nΘύμα έκπληξης έπεσαν και οι Ορλάντο Μάτζικ. Παρά τους 27 πόντους του Βούτσεβιτς και τους 22 του Φουρνιέ γνώρισαν την ήττα με 101-93 από τους Ατλάντα Χοκς.\nΓια τα γεράκια ο Γκούντγουιν πέτυχε 21 πόντους, ο Χέρτερ είχε 19 με τον Λεν να κάνει double-double με 18 πόντους και 12 ριμπάουντ.\nΠιστοί στην βαθμολογική τους θέση, οι Τζαζ συνεχίζουν να μην αντιμετωπίσουν προβλήματα απέναντι σε ομάδες με χειρότερο ρεκόρ. Έτσι έγινε και με τους Πίστονς όπου η ομάδα της Γιούτα κέρδισε με 104-81 την ομάδα του Ντιτρόιτ.\nΟ Μίτσελ είχε 23 πόντους, ο Κλάρκσον σκόραρε 20 με τον Μπογκντάνοβιτς να έχει άλλους 17 και τον Γκομπέρτ να κάνει double-double με 13 πόντους και 19 ριμπάουντ.\nΑπό την άλλη για τους ηττημένους ο Ντέρικ Ρόουζ ήταν ο πρώτος σκόρερ της ομάδας του με 20 πόντους, ενώ ακολούθησαν οι Ντράμοντ και Μιχάιλουκ με 15 πόντους ο καθένας.\nΠΡΟΗΓΟΥΜΕΝΟ ΑΡΘΡΟΑπό τον Γιάννη μέχρι τον Τάκο: Τα πρόσωπα της χρονιάς στο ΝΒΑ (part1)\nΕΠΟΜΕΝΟ ΑΡΘΡΟΕπέστρεψε στο παρκέ, επέστρεψε στην κορυφή του TOP-5 ο Γιάννης\nΠαπανικολάου: «Ενθουσιασμένος για τη συνεργασία με Ιτούδη, όλα τα παιδιά δίνουν το σώμα τους για την Εθνική»\nΕπίσημο: Στο Περιστέρι ο Σπανούλης!\nΈπιασε δουλειά η Εθνική, με Λιόλιο παρών, Ντόρσεϊ και Σαμοντούροφ! PICS\nΜε χαμόγελα ολοκληρώθηκε το 1ο μέρος του Summer Elite Basketball Camp του Άρη\nΑίας: Πήρε Πετράκη, αποχαιρέτησε ο Καλαμπάκας\nΕΣΑΚΕ: Όλοι μαζί για το τηλεοπτικό\nΣτο IRA store το νέο βιβλίο για τον Γεώργιο Ιβάνωφ!\nΑντιδρά για την παράταση στην αδειοδότηση η ΕΟΚ\nΙταλικές… ρίζες στο Νο1 του Draft του ΝΒΑ! VIDEO\nΕπιστολή διαμαρτυρίας του Άρη στη FIBA!\nCHAMPIONS LEAGUE, ΑΡΗΣ\nLIVE ΡΕΠΟΡΤΑΖ και ΣΧΟΛΙΑΣΜΟΣ για ΑΡΗ, ΠΑΟΚ, ΗΡΑΚΛΗ και ΑΘΗΝΑ! ΟΛΑ ΕΔΩ\nΝέο θετικό τεστ για τους Νέους Άνδρες\nΜε ΑΕΚ, ΠΑΟΚ και Περιστέρι το BCL της επόμενης σεζόν!\nΤρίτος ο Προμηθέας – Παράσταση για έναν ρόλο ο 5ος “μικρό” τελικό, επιτυχημένη η Λάρισα\nΆθλος Άρη: τακτοποίησε τα πάντα στον φάκελο!\nΣυνέντευξη Τύπου: Παρουσίαση ψηφιοποίησης της ΕΟΚ – LIVE\nTrikala Basket: Με Φόρο στο τιμόνι\nΠήρε και Χάλαρη ο Πανιώνιος!\nΣυνεχίζει στον Μακεδονικό ο Γεροφώτης\nΣτο Πόρτλαντ ο Τζέραμι Γκραντ!\nΣήμερα κρίνεται η 3η θέση ανάμεσα σε Προμηθέα και Λάρισα\nΧωρίς Σλούκα και Καλάθη η Εθνική κόντρα στην Μ. Βρετανία\nLIVE Σχολιασμός για ΟΛΕΣ τις ΜΠΑΣΚΕΤΙΚΕΣ ΕΞΕΛΙΞΕΙΣ για ΑΡΗ, ΠΑΟΚ, ΗΡΑΚΛΗ,ΠΑΟ, ΟΣΦΠ, ΑΕΚ, ΕΟΚ, ΕΣΑΚΕ!\nΦρένο στο «παιδομάζωμα» από το νέο κανονισμό μεταγραφών της ΕΟΚ\nΕΟΚ: Αναδιάρθρωση με βάθος διετίας στα εθνικά πρωταθλήματα\nΣτη Θεσσαλονίκη ο Καστρίτης!\nΕΟΚ: Ξεκινάει η διαδικτυακή κάλυψη των εθνικών κατηγοριών!


Οι εξελίξεις στον τομέα της Ενέργειας σε νέο ραντεβού Αναστασιάδη-Σίσι - EuroKerdos Magazine\nΟι εξελίξεις στον τομέα της Ενέργειας σε νέο ραντεβού Αναστασιάδη-Σίσι\nΟι ενεργειακές εξελίξεις Κύπρου-Αιγύπτου, αναμένεται να συζητηθούν σύντομα σε τετ-α-τετ συνάντηση του Προέδρου της Κυπριακής Δημοκρατίας Νίκου Αναστασιάδη και του Προέδρου της Αιγύπρου Φατάχ Αλ Σίσι.\nΟι δύο ηγέτες είχαν το απόγευμα της Τρίτης μακρά τηλεφωνική επικοινωνία κατά τη διάρκεια της οποίας έγινε ανταλλαγή απόψεων για τις περιφερειακές εξελίξεις και συμφωνήθηκε η ανάγκη ανάληψης κοινών δράσεων. Συζήτησαν, επίσης, θέματα που άπτονται των διμερών σχέσεων Κύπρου και Αιγύπτου με έμφαση στον τομέα της Ενέργειας και συμφώνησαν όπως συναντηθούν σύντομα, τόσο σε διμερές επίπεδο όσο και στο πλαίσιο της τριμερούς συνεργασίας με την Ελλάδα.\nΚατά τη διάρκεια της συνομιλίας έγινε, επίσης, εκτενής συζήτηση για τις εξελίξεις στο Κυπριακό και τις σχετικές με το θέμα διεργασίες σε επίπεδο Συμβουλίου Ασφαλείας. Σε αυτό το πλαίσιο, o Πρόεδρος της Δημοκρατίας εξέφρασε την ευαρέσκειά του για τη στάση αρχών της Αιγύπτου ως μη Μονίμου Μέλους του Συμβουλίου Ασφαλείας, ενώ έγινε και εκτενής αναφορά στις πρόσφατες συζητήσεις σε ευρωπαϊκό επίπεδο για τις σχέσεις ΕΕ – Αιγύπτου, με τον Αιγύπτιο Πρόεδρο να αναγνωρίζει τον καθοριστικής σημασίας ρόλο της Κυπριακής Δημοκρατίας.\nΥΠΕΞ: «Χρειάζονται δύο να χορέψουν ταγκό» για την λύση


Oι προτάσεις της Ελεύθερης Κίνησης για τις εκλογές στο ΤΕΕ | StoNisi.gr\nOι προτάσεις της Ελεύθερης Κίνησης για τις εκλογές στο ΤΕΕ\nΑπό το NEWSROOM Δημοσίευση 31/10/2019\nΜετά από μια τριετία, έφτασε ο χρόνος των εκλογών του ΤΕΕ με τις παρατάξεις να δραστηριοποιούνται ξανά, να διαμορφώνουν το λόγο τους, με στόχο να υποστηριχθούν από τους μηχανικούς, στο πλαίσιο του άξονα που βασίζεται στις πολιτικές προτιμήσεις, στη συνήθεια και πολύ πιο σπάνια στην αποδοχή του μέχρι σήμερα έργου με θετική ψήφο.\n§ Αλήθεια πόσοι από μας είναι ενήμεροι, για τις θέσεις των παρατάξεων;\n§ Πόσοι θα ταυτιστούν και πάλι με τον κομματικό τους χώρο;\n§ Ποιες οι θέσεις των παρατάξεων για την επόμενη τριετία;\n§ Ποιος είναι ο απολογισμός της προηγούμενης θητείας;\n§ Ποιος ασχολήθηκε με τις ανάγκες των νέων μηχανικών;\nΌλα αυτά τα ερωτήματα, σε συνδυασμό με την υποβάθμιση του έργου-ρόλου του μηχανικού, μας οδήγησαν στο να συμμετέχουμε σε αυτή την εκλογική διαδικασία του ΤΕΕ, ως ανεξάρτητος συνδυασμός, χωρίς δεσμεύσεις, χωρίς να μπούμε στη διαδικασία να υπηρετήσουμε αντιλήψεις και πρακτικές προηγούμενων ετών, μόνο και μόνο εξασφαλίζοντας την εκλογή μας.\nΜπορεί η υποψηφιότητα μας να ξεκίνησε ως «φάρσα», και κάποιοι να την υποτίμησαν αλλά σήμερα κατά τη διάρκεια των τελευταίων εβδομάδων μετά από επικοινωνία με πολλούς συναδέλφους, τα ζητήματα που θέσαμε εξ’ αρχής είναι περισσότερο επίκαιρα από ποτέ:\nü Συμμετοχικότητα στις διαδικασίες του ΤΕΕ\nü Αναβάθμιση του ρόλου του μηχανικού\nü Ευρύτερη ενημέρωση προς όλα τα μέλη του\nü Παρεμβάσεις του ΤΕΕ, στα μεγάλα και σημαντικά έργα της Περιφέρειας, με τεκμηριωμένες προτάσεις\nΤο ερώτημα που τίθεται είναι πως θα υλοποιηθούν όλα αυτά;\nΟι προτάσεις μας…..\n* Άνοιγμα των διαδικασιών του ΤΕΕ στους μηχανικούς\n* Συνεχής ενημέρωση με δυνατότητα διάδρασης\n* Σχεδιασμός γραφείου υποστήριξης νέων μηχανικών στην εύρεση εργασίας\n* Εκσυγχρονισμός των υποδομών του τμήματος\n* Σύναψη προγραμματικών συμβάσεων με φορείς της ΠΒΑ\n* Διοργάνωση επιμορφωτικών εκδηλώσεων με θέματα καθημερινότητας του μηχανικού\n* Διοργάνωση εκδηλώσεων επιστημονικού-κοινωνικού περιεχομένου\n* Συλλογή πληροφοριών για υλοποιηθέντα δημόσια τεχνικά έργα με ταυτόχρονη παροχή open data\n* Επισκέψεις σε κομβικής σημασίας έργα που εκτελούνται στην Περιφέρεια\n* Άμεση παρέμβαση του ΤΕΕ, σε ζητήματα τεχνικού ή/και αναπτυξιακού περιεχομένου\n* Συζήτηση με όλους εμπλεκόμενους γύρω από την ανταποδοτικότητα της συνδρομής που πληρώνουμε στο ΤΕΕ (διερεύνηση επιπλέον ανταποδοτικών παροχών προς τα μέλη)\nΚαι αν όλα τα παραπάνω, φαίνονται αρκετά θεωρητικά, πιστεύουμε ότι τα πρώτα βήματα, που πρέπει να γίνουν, σε συνδυασμό με άλλες ενέργειες είναι :\n1) Δημιουργία δικτύου μηχανικών, ανεξαρτήτως παρατάξεων ή κομμάτων -υφιστάμενων (ανενεργών) Επιτροπών, σε κάθε μεγάλο νησί της Περιφέρειας, με την συμμετοχή μηχανικών του Δημοσίου, ελεύθερων επαγγελματιών, και εργολάβων, που έχουν υλοποιήσει ή υλοποιούν σημαντικά τεχνικά έργα , που γνωρίζουν τις παθογένειες του συστήματος παραγωγής έργων, με σκοπό να συνδράμουν με την εμπειρία και τις γνώσεις τους, στην διαμόρφωση προτάσεων σχεδιασμού και προγραμματισμού δράσεων στο Βόρειο Αιγαίο, ώστε να δώσουν ώθηση στην οικονομική ανάπτυξη των νησιών μας.\n2) Καθιέρωση του ΤΕΕ ως αξιόπιστος σύμβουλος όχι μόνο της πολιτείας, αλλά και της τοπικής κοινωνίας, ώστε να καταγραφεί στη συνείδηση του κάθε πολίτη η σημαντικότητα των θέσεων και απόψεων του τεχνικού κόσμου. Ο στόχος, μπορεί να εξυπηρετηθεί με την δημιουργία γραφείου πληροφόρησης επί τεχνικών θεμάτων, σε θέματα καθημερινότητας και ρουτίνας για τον πολίτη (π.χ χωροταξία, πολεοδομία, κτηματολόγιο, θέματα ενέργειας κτλ.), ώστε να δοθεί στον πολίτη η σωστή κατεύθυνση για την επίλυση του προβλήματος του.\nΣυνάδελφε μηχανικέ, το στοίχημα δεν είναι αν ακόμη ένας συνδυσμός θα εκπροσωπηθεί στα όργανα…..\nΤο διακύβευμα είναι, ΑΝ σε αυτές τις εκλογές θα ΤΟΛΜΗΣΕΙΣ… ΚΑΝΟΝΤΑΣ ΤΗ ΔΙΑΦΟΡΑ\nΚαλή ψήφο συνάδελφε\nTAGS Ελεύθερη Κίνηση


Rapid test πραγματοποιούνται από τη Δευτέρα στο αμφιθέατρο «Αλ. Κουμουνδούρος - ΚΑΛΑΜΑΤΑ NEWS - ΚΑΛΑΜΑΤΑ NEWS\nHome Καλαμάτα κοινωνία Rapid test πραγματοποιούνται από τη Δευτέρα στο αμφιθέατρο «Αλ. Κουμουνδούρος\nRapid test πραγματοποιούνται από τη Δευτέρα στο αμφιθέατρο «Αλ. Κουμουνδούρος\nΑπό την προσεχή Δευτέρα, 24 Μαΐου, η διεξαγωγή rapid test από το Κλιμάκιο του ΕΟΔΥ Μεσσηνίας πραγματοποιείται στον προθάλαμο του Αμφιθεάτρου «Αλέξανδρος Κουμουνδούρος» του Διοικητηρίου της Π.Ε. Μεσσηνίας. Αυτό αποφασίστηκε κατόπιν συνεργασίας του Αντιπεριφερειάρχη Μεσσηνίας και του Κέντρου Υγείας Καλαμάτας και με δεδομένο την αναγκαιότητα μετακίνησης του κλιμακίου από το Μέγαρο Χορού, λόγω έναρξης της πολιτιστικής περιόδου αλλά και της αλλαγής των καιρικών συνθηκών, κυρίως με την αύξηση θερμοκρασίας.\nΓια το σκοπό αυτό, ο Αντιπεριφερειάρχης Στάθης Αναστασόπουλος συναντήθηκε σήμερα, 21 Μαΐου, με τον συντονιστή του ΕΟΔΥ στη Μεσσηνία Κων/νο Βλαχοδημητρόπουλο και έγιναν οι απαραίτητες τελικές συνεννοήσεις, παραδόθηκαν τα κλειδιά του χώρου και επιπλέον, ενημερώθηκε ο υπεύθυνος του κλιμακίου ότι η ΠΕ Μεσσηνίας προχώρησε τις προηγούμενες ημέρες σε εργασίες βελτίωσης, διαμόρφωσης και ευπρεπισμού του προθάλαμου του Διοικητηρίου, ώστε να πληρούνται οι προϋποθέσεις επαρκή αερισμού του χώρου και σκίασης.\nΟ Αντιπεριφερειάρχης δήλωσε ότι: «για άλλη μια φορά αποδεικνύεται η άριστη συνεργασία που έχουμε με το Κέντρο Υγείας Καλαμάτας, αλλά και τις υπόλοιπες δομές υγείας του νομού», αναφέροντας χαρακτηριστικά ότι, «η προσπάθεια πρόληψης και ο περιορισμός της διάδοσης του Κορονοϊού αποτελεί ένα σημαντικό μέτρο διασφάλισης της Δημόσιας Υγείας».


Ερώτηση από ΜΑΡΙΑΝΑ ΠΑΠΑΔΟΠΟΥΛΟΥ\nΕΙΜΑΙ ΥΠΑΛΛΗΛΟΣ ΣΕ ΔΕΥΑ ΜΕ ΚΑΘΕΣΤΩΣ ΙΔΑΧ ΚΑΙ ΘΑ ΗΘΕΛΑ ΝΑ ΓΝΩΡΙΖΩ ΕΑΝ ΔΙΚΑΙΟΥΜΑΙ ΜΕΤΑΤΑΞΗ Ή ΔΙΚΑΙΩΜΑ ΣΤΗΝ ΚΙΝΗΤΙΚΟΤΗΤΑ\nΚατά τη γνώμη μου μπορείτε να αιτηθείτε και μετάταξη και συμμετοχή στην κινητικότητα,πάντοτε με καθεστώς ΙΔΑΧ και όχι μονίμου υπαλλήλου.\nΕρώτηση από Βελέντζας Γιώργος\nΕίμαι δημοτικός σύμβουλος και προοριζομαι ως πρόεδρος κοινωφελους επιχείρισης του Δήμου μου. Παράλληλα είμαι μόνιμος δημόσιος υπάλληλος ΝΠΔΔ εν ενεργεία. Δικαιούμαι να λαμβάνω και τους δυο μισθούς και του Δημοσίου υπαλλήλου και του προέδρου της κοινωφελούς επιχείρησης; Ευχαριστώ.\nΣύνθετο ζήτημα σχετιζόμενο με την αποκλειστική σας απασχόληση και στις δύο εργασίες σας..Για λόγους προστασίας σας να αιτηθείτε γνωμοδότηση από τη νομική υπηρεσία του νπδδ που εργάζεστε.\nΓνώμη μου είναι ότι δικαιούσθε τους δύο μισθούς,εφόσον το άθροισμα δεν υπερβαίνει,κατά νόμο το όριο του μισθού του Α.Π.\nΕρώτηση από Αικατερίνη Τρανού\nΕίμαι τοπικός σύμβουλος μπορώ να υπογράψει σύμβαση ορισμένου χρόνου για σχολική καθαρίστρια (μέσω ΑΣΕΠ)?\nΝαι, εφόσον εργοδότης σας δεν είναι ο Δήμος στον οποίο εκλεγήκατε\nΕρώτηση από Κωνσταντίνος Λιωλιος\nΕίναι δυνατή η μεταταξη υπαλληλου από την Εταιρεία Υδρευσης και ΑΠΟΧΕΤΕΥΣΗΣ (ΕΥΑΘ) Α.Ε. στο Δημο Ξανθης; Η ΕΥΑθ δεν υπαγεται στην κινητικοτητα\nΔεν είναι δυνατή η μετάταξη, είναι προφανές.\nΚΑΛΗΣΠΕΡΑ ΚΑΙ ΠΑΛΙ.ΗΘΕΛΑ ΝΑ ΣΑΣ ΡΩΤΗΣΩ. ΘΑ ΕΠΑΝΕΛΘΕΤΕ ΣΕ ΜΕΤΑΓΕΝΕΣΤΕΡΟ ΧΡΟΝΟ ΓΙΑ ΝΑ ΑΠΑΝΤΗΣΕΤΕ ΣΤΗΝ ΕΡΩΤΗΣΗ ΜΟΥ Ή ΛΟΓΩ ΤΟΥ ΧΡΟΝΟΒΟΡΟΥ ΤΟΥ ΠΡΑΓΜΑΤΟΣ ΝΑ ΜΗΝ ΠΕΡΙΜΕΝΩ ΑΠΑΝΤΗΣΗ; ΕΥΧΑΡΙΣΤΩ.. ΜΕ ΕΚΤΙΜΗΣΗ ΓΙΑΝΝΑ ΠΑΠΑΔΟΠΟΥΛΟΥ\nΟΧΙ, τόσο χρονοβόρες έρευνες δεν περιλαμβάνονται στις απαντήσεις που δίνουμε μέσω του eklogika.gr


Z. K. Γιούνκερ: Γερμανία, Αυστρία και Ολλανδία εμποδίζουν την μεταρρύθμιση της ευρωζώνης - Περιοδικό Step\nZ. K. Γιούνκερ: Γερμανία, Αυστρία και Ολλανδία εμποδίζουν την μεταρρύθμιση της ευρωζώνης\nΗ Ολλανδία, η Αυστρία «και πολύ συχνά η Γερμανία» αποτρέπουν την εμβάθυνση της ολοκλήρωσης της ευρωζώνης, δήλωσε ο πρόεδρος της Ευρωπαϊκής Επιτροπής Ζαν-Κλοντ Γιούνκερ σε συνέντευξη που παραχώρησε στην γερμανική εφημερίδα Handelsblatt.\nΟ πρόεδρος της Γαλλίας Εμανουέλ Μακρόν προωθεί ευρείες μεταρρυθμίσεις στην Ένωση και έχει καλέσει σε μια «ευρωπαϊκή αναγέννηση». Οι προσπάθειές του συναντούν την αντίσταση βορειοευρωπαϊκών χωρών.\n«Δεν υπάρχει καμία πρόοδος με την εμβάθυνση της νομισματικής ένωσης επειδή η Ολλανδία, η Αυστρία και όλο και πιο συχνά η Γερμανία στέκονται εμπόδιο όταν έρχεται η στιγμή για αλληλεγγύη στην πράξη και κοινή ευθύνη», τόνισε ο Γιούνκερ.\n«Εντούτοις, εξακολουθώ να είμαι αισιόδοξος. Η Γερμανία δεν είναι για αυτό ακόμη, αλλά πολλοί Γερμανοί πολιτικοί επιθυμούν να σημειωθεί πρόοδος σε αυτό τον τομέα», πρόσθεσε σε συνέντευξή του που δημοσιεύθηκε σήμερα στην διαδικτυακή έκδοση της εφημερίδας.\nΣε ερώτηση κατά πόσον η έκδοση των αποκαλούμενων ευρωομολόγων ή η κοινή έκδοση χρέους για τα μέλη της ευρωζώνης, μπορεί να αναμένεται κάποια στιγμή στο μέλλον, ο Γιούνκερ απάντησε: «Ναι, αλλά σε άλλη μορφή και με διαφορετικό όνομα».\nΑρνήθηκε να μιλήσει για τις αποτυχημένες συνομιλίες συγχώνευσης των τραπεζών Deutsche Bank και Commerzbank. «Αλλά κανείς δεν μπορεί να ισχυριστεί ότι όλα είναι ρόδινα στον γερμανικό οικονομικό τομέα».\nΑναφερόμενος στις εμπορικές σχέσεις με τις ΗΠΑ, ο πρόεδρος της Επιτροπής τόνισε ότι η ΕΕ δεν επιθυμεί να καταλήξει σε μια συνολική συμφωνία σε ευθυγράμμιση με την Διατλαντική Εταιρική Σχέση Εμπορίου και Επενδύσεων (TTIP), η οποία απέτυχε να υλοποιηθεί έπειτα από τρία χρόνια συνομιλιών.\n«Όχι, δεν θα είναι μια TTIP 2. Αλλά θα συμφωνήσουμε σε κάποια κρίσιμα σημεία», σημείωσε, προσθέτοντας ότι σχεδιάζει να έχει συνομιλίες για το εμπόριο με τον Αμερικανό πρόεδρο Ντόναλντ Τραμπ στο περιθώριο της συνόδου της G20 στην Ιαπωνία στα τέλη Ιουνίου.\nΥπογράμμισε ότι η ΕΕ δεν επιθυμεί να συμπεριλάβει αγροτικά προϊόντα σε μια μια συμφωνία, προσθέτοντας πως: «Οι Αμερικανοί συνεχίζουν να προσπαθούν αλλά πρέπει να αντισταθούμε. Αν η γαλλική κυβέρνηση τηρήσει διαφορετική στάση, τότε αυτό είναι λάθος».\nΤο Brexit, συμπλήρωσε πως ήταν μια «προειδοποιητική βολή, ένα ευρωπαϊκό σήμα κινδύνου» για τα άλλα κράτη μέλη της Ένωσης, τονίζοντας πως: «Έχει γίνει σαφές στους Ευρωπαίους πολίτες ότι δεν μπορούν να θεωρούν δεδομένη την ΕΕ και πως η αποχώρηση από αυτή μπορεί να έχει ολέθριες συνέπειες».\nΠ. Σκουρλέτης: Δεν νοείται χαλαρή ψήφος στις ευρωεκλογές της 26ης Μαΐου (video)\nΑσφάλεια, καθαριότητα και ναρκωτικά στο «τραπέζι» του debate των υποψηφίων Δημάρχων Αθηναίων\n“Οι ΗΠΑ θα κάνουν τα πάντα για να σταματήσουν τον Nord Stream 2”\nΦεβρουάριος 13, 2019 periodiko Δεν επιτρέπεται σχολιασμός στο “Οι ΗΠΑ θα κάνουν τα πάντα για να σταματήσουν τον Nord Stream 2”\nTο μεγαλύτερο νεκροταφείο διαστημικών σκαφών στον πλανήτη\nΑπρίλιος 4, 2018 periodiko Δεν επιτρέπεται σχολιασμός στο Tο μεγαλύτερο νεκροταφείο διαστημικών σκαφών στον πλανήτη\nH οικογένεια του Avicii υπονοεί με μήνυμά της ότι ο διάσημος DJ αυτοκτόνησε\nΑπρίλιος 26, 2018 periodiko Δεν επιτρέπεται σχολιασμός στο H οικογένεια του Avicii υπονοεί με μήνυμά της ότι ο διάσημος DJ αυτοκτόνησε


#review: Noel Gallagher's High Flying Birds - Who Built the Moon? - Breakroom.gr\n#review: Noel Gallagher's High Flying Birds - Who Built the Moon?\nΑυτό το μήνα ακούμε το νέο cd του Noel Gallagher, σε μια μάχη ανάμεσα στο συναίσθημα και τη λογική. Από τη μια μεριά ένας ήρωας των εφηβικών μας χρόνων, από την απέναντι ο ενήλικος εαυτός μας.\nΌσο μεγάλωνα, στο παιδικό μου δωμάτιο, πάνω απο το προσκεφάλι μου, είχα για δικό μου εικόνισμα, μια ασπρόμαυρη αφίσα των Oasis. Το ξέσπασμα της Britpop, στις αρχές των 90s, με βρήκε κάπως απροετοίμαστο, με παρέσυρε. Είχε προηγηθεί η εξάπλωση και κυριαρχία των Smiths, χωρίς την εσωστρέφεια των οποίων, δεν θα μπορούσε να είχε αναπτυχθεί το χαρούμενο, φωτεινό, ιλιγγιώδες κίνημα της Britpop. Τότε, ο κόσμος γύρω μας ήταν ακόμα αναπτυσσόμενος, όχι ανεπτυγμένος. Στις αρχές της δεκαετίας του 90 υπήρχε ενέργεια, καταπίεση, δίψα, ανεμελιά και μια κάποια επαναστατική διάθεση να έχουμε κέφι.\nΤο 1995 και το 1997 κατεβαίναμε στην Ομόνοια, για να περάσουμε από τα Metropolis να ρωτήσουμε αν έφτασε το Morning Glory και το Be Here Now, αντίστοιχα. Αυτές οι εποχές ήταν υπέροχες, η μουσική τότε ήταν απόλυτα συγχρονισμένη με το βήμα της εποχής, η μουσική των Oasis για μένα τότε, ήταν ένα μεγάλο κύμα, το οποίο μας χώρεσε όλους όσους θέλαμε να ανεβούμε πάνω. Και όπως είναι ανόητο να νομίζει κανείς ότι ένα μεγάλο και ωραίο κύμα, μπορεί να είναι πάντα εκεί να σερφάρεις πάνω του, έτσι και οι εποχές αυτές πέρασαν ανεπιστρεπτί. Φυσικά, οι αναμνήσεις και τα βιώματα των όσων ζήσαμε τότε, θα είναι πάντα δικά μας, όμως η εποχή αυτή πέρασε, κύλησε πολύ νερό στο αυλάκι, τα πράγματα έχουν πάρει μια διαφορετική, όχι απαραίτητα χειρότερη ή καλύτερη πορεία.\nΣήμερα λοιπόν, εδώ, μιλάμε για τον νέο δίσκο του Noel Gallagher με τους High Flyin’ Birds και αν νομίζεις ότι θα διαβάσεις για έναν δίσκο των Oasis, καλύτερα μη συνεχίσεις παρακάτω.\nΤρίτο, full legnth studio album για τον Noel Gallagher. Από όταν ανακοινώθηκαν οι πρώτες λεπτομέρειες του cd και πρόσεξα ότι την παραγωγή έχει αναλάβει ο πολύς David Holmes, ήμουν σίγουρος ότι δεν μιλάμε αποκλειστικά για έναν δίσκο του Noel. Ο Holmes δε θα δούλευε πάνω σε ήδη δουλεμένα κομμάτια, τα οποία ενδεχομένως θα ήθελαν ένα απλό φινίρισμα. Σκεφτόμουν ότι ο Noel ίσως είχε αποφασίσει να δουλέψει σε νέα μονοπάτια, σε νέες μουσικές φόρμες. Σε αυτό έπεσα μέσα. Μετά, θεώρησα πως το νέο ηχοδρόμιο που θα στηνόταν, θα του άνοιγε στιχουργικά πεδία απάτητα ως τώρα. Σε αυτό έπεσα πολύ έξω.\nIntro track είναι το 'Fort Knox', το οποίο μου είχε κινήσει την προσοχή από τα πρώτα teaser που είχαν κυκλοφορήσει, ως promo του δίσκου. Επιβλητικά τύμπανα, υπέροχα female vocals, ένας διακριτικός Noel και τελικά ένα track που αποπνέει μια φρεσκάδα, χωρίς να φέρνει κανέναν αέρα καινοτομίας. Συνεχίζουμε με το 'Holy Mountain', το οποίο ήταν και το πρώτο single από το Who Built The Moon, το οποίο νομίζω εν τέλει είναι και το μεγαλύτερο πρόβλημα με το τραγούδι. Εδώ ακούμε έναν τελείως καινούριο Noel, χορευτικό, glamorous pop, τον φαντάζεσαι σχεδόν να χορεύει. Κολλητικό riff, μελωδία που σου μένει, σφύριγμα αλα Magnetic Zeros, ένα κομμάτι που δεν είναι τόσο κακό, όσο ο απόηχος που δημιουργήθηκε για αυτό, όμως ο κόσμος πάγωσε κάπως ακούγοντας το όχι και τόσο Noel δείγμα από τον νέο δίσκο. Στο τραγούδι παίζει organ ο Paul Weller. Κάποιο άκουσαν εδώ Ricky Martin, εγώ άκουσα Bowie / T-Rex επιρροές.\nΣτο επόμενο κομμάτι, το 'Keep on Reaching', φαίνεται ακόμα πιο ξεκάθαρα η δουλειά του παραγωγού. Χορευτικοελεκτρονικοροκενρολ πλαίσιο, high end φωνητικά του Noel και μπόλικη 70s αστερόσκονη από τα καλύτερα soundtrack του Holmes. Ακολουθούν οι τρεις, κατά τη γνώμη μου, καλύτερες στιγμές του δίσκου: 'It’s a Beautiful World', 'She Taught Me How To Fly' και 'Be Careful What You Wish For'. Καθαρή ψυχεδέλεια, βουτιά στα 60s, κυνηγώντας το δικό του Magical Mystery Tour.\nΟ Noel πάντα έγραφε στίχους που εξυπηρετούσαν την ομοιοκαταληξία και τη ρίμα που ήθελε, ενάντια στη λογική πολλές φορές. Εδώ κάνει το ίδιο πράγμα, σε μεγάλο βαθμό, απλά στο Who Built The Moon παραμελεί το στίχο, δίνοντας βάρος στη μουσική, η οποία εδώ έχει φροντιστεί πολύ. Συνεχίζουμε με το 'Be Careful What You Wish For', με ένα riff βγαλμένο από το 'Come Together' των Beatles, ενώ τα solos της κιθάρας μετά το 3.30 μου θυμίζουν τις καλύτερες στιγμές των Black Angels. Ενδιαφέροντα φωνητικά και εδώ.\nΤο 'Black and White Sunshine' είναι ένα τυπικό Noel Gallagher τραγούδι, το οποίο θα μπορούσε να ανήκει στο tracklisting του Chasing Yesterday. Υπάρχουν δυο instrumental κομμάτια, τα οποία είναι τοποθετημένα πολύ προσεγμένα στο δίσκο. Το 'Interlude' κλείνει τον κάπως πειραματικό κύκλο τραγουδιών, ενώ ακολουθούν τα 'If Love Is The Law' και το 'The Man Who Built The Moon'. Φυσαρμόνικες, τύμπανα, όλα τα εφέ του Holmes, όμως τα δύο τραγούδια αυτά έχουν χτιστεί γύρω από τον Noel, την κιθάρα του και τη φωνή του. Χωρίς παράλληλα να έχουν την κλασική δομή των τραγουδιών του Noel. Το End Credits, κλείνει αυτά τα δύο τραγούδια σαν να τα ξεχωρίζει θεματικά.\nΓια όσους νομίζατε ότι αυτό εδώ αφορά έναν δίσκο των Oasis και δεν προσέξατε την αρχική παραίνεση, σας έχω καλά νέα. Το CD κλείνει με το πιο Oasis τραγούδι του δίσκου, το 'Talk Tonight' των ημερών μας. Η αγαπημένη Epiphone Vintage Sunburst του Noel, τρία ακόρντα (C, G, D και μια κρυφή Em), capo στο τρίτο τάστο, έτοιμο το Dead In The Water, το οποίο μας έρχεται κατευθείαν από τα πιο καλά κρυμμένα B-sides των Oasis.\nΏρα να πηγαίνω:\nΟ δίσκος δεν είναι Oasis, αλλά ούτε μας έρχεται με την ταμπέλα του καινοτόμου δίσκου που ταράζει τα νερά και συστήνει κάτι πρωτοποριακό. Όμως, ο Noel φαίνεται ότι έχει αρχίσει πάλι να ακούει πολλή μουσική. Διαφορετική μουσική. Και έχει και ενέργεια. Και είναι εδώ.\nLabel | Sour Mash Records\nProducer | David Holmes\nRelease Date | 24/11/2017\nMore in this category: « #review: Stereophonics - Scream Above The Sounds #review: Mavis Staples - If All I Was Was Black »\nΤο #metoo, οι U2 και λοιπά τζέρτζελα των Celebrity Politics\nΤα ευαισθητοποιημένα hashtags για επικοινωνιακούς σκοπούς και άλλες ιστορίες.


Ηράκλειο - Νέα καταδίκη για τον παιδοχειρουργό για το νεκρό βρέφος μετά από χειρουργική επέμβαση βουβωνοκήλης - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/ΚΡΗΤΗ/ΗΡΑΚΛΕΙΟ/Ηράκλειο – Νέα καταδίκη για τον παιδοχειρουργό για το νεκρό βρέφος μετά από χειρουργική επέμβαση βουβωνοκήλης\nΑντώνης Βασιλάκης 29/10/2020\tΗΡΑΚΛΕΙΟ, ΚΟΙΝΩΝΙΑ Αφήστε Σχόλιο\nΚαταδίκη για τον γιατρό\nΣε 20 μήνες φυλάκιση καταδικάστηκε ο παιδοχειρουργός που είχε καταδικαστεί για τον θάνατο του 11μηνου βρέφους, μετά από τρεις χειρουργικές επεμβάσεις βουβωνοκήλης στο ΠΑΓΝΗ, το 2012\nΚαι νέα καταδίκη για τον παιδοχειρουργό που είχε καταδικαστεί για τον θάνατο του 11μηνου βρέφους, μετά από τρεις χειρουργικές επεμβάσεις βουβωνοκήλης στο ΠΑΓΝΗ, το 2012.\nΟ παιδοχειρουργός που δεν εμφανίστηκε στο Τριμελές Εφετείο Πλημμελημάτων Ανατολικής Κρήτης, κρίθηκε ένοχος και του επιβλήθηκε – αφού του αναγνωρίστηκε το ελαφρυντικό του πρότερου σύννομου βίου – ποινή φυλάκισης 20 μηνών με αναστολή καθότι πρόκειται για πλημμέλημα…\nΥπενθυμίζεται ότι η υπόθεση είχε συγκλονίσει την Κρήτη και το πανελλήνιο το φθινόπωρο του 2012. Ήταν το μόλις 11 μηνών το βρέφος της οικογένειας Κοσμαδάκη που «έσβησε» τον Νοέμβριο του 2012, έπειτα από επιπλοκές που παρουσιάστηκαν στη διάρκεια χειρουργικής επέμβασης στο Πανεπιστημιακό Νοσοκομείο Ηρακλείου.\nΤο άτυχο μωρό είχε υποβληθεί σε συνολικά 3 τρεις χειρουργικές επεμβάσεις, χωρίς τελικά να τα καταφέρει.\nΌπως περιέγραψαν οι μάρτυρες σήμερα στο δικαστήριο – που ήταν καταπέλτης εναντίον του παιδοχειρουργού περιγράφοντας με κάθε λεπτομέρεια λάθη και παραλείψεις – αλλά και η ιατροδικαστής, το κλειδί βρίσκεται στο 2ο χειρουργείο, εκεί όπου ο παιδοχειρουργός θα έπρεπε να έχει κάνει μεγαλύτερη τομή στο έντερο κάτι που δε συνέβη προκαλώντας αλλοιώσεις οι οποίες οδήγησαν στην επιδείνωση της κατάστασης της υγείας του μωρού.\nΟι μάρτυρες στις καταθέσεις τους κατέδειξαν πως το τρίτο χειρουργείο ήταν ουσιαστικά δώρον άδωρον, αφού η ζημιά που είχε προκληθεί ήταν μη αναστρέψιμη.\nΟ γιατρός πρωτόδικα τον Ιούνιο του 2017, είχε καταδικαστεί για το θάνατο του βρέφους σε τέσσερα χρόνια φυλάκιση για ιατρική αμέλεια, ενώ είχε καταδικαστεί και τον Μάιο του 2019 από το δευτεροβάθμιο δικαστήριο, το οποίο του είχε επιβάλλει φυλάκιση δύο ετών, με τριετή αναστολή.\nΤο Ανώτατο Ακυρωτικό Δικαστήριο της χώρας, όντως προέβη σε αναίρεση της απόφασης του Τριμελούς Εφετείου Πλημμελημάτων κι έτσι η υπόθεση εκδικάστηκε ξανά σήμερα «εκ του μηδενός».\nΩστόσο σήμερα ο κατηγορούμενος προτίμησε να απέχει, με τη δικηγόρο της οικογένειας του βρέφους, κ. Κατερίνα Χατζηδογιαννάκη, να σημειώνει μιλώντας στην ΚΡΗΤΗ TV πως υπάρχει στη συμπεριφορά του αυτή μια αντίφαση. «Είναι νόμιμο το δικαίωμά του να κάνει αίτηση αναίρεσης, αλλά είναι ηθικό να μην εμφανίζεται στο δικαστήριο;», αναρωτήθηκε η ίδια, σημειώνοντας πως οι γονείς του άτυχου βρέφους αναγκάστηκαν να βιώσουν από την αρχή όλη τη τραγωδία βάζοντας σε κίνδυνο για άλλη μια φορά τη ψυχική τους υγεία.\nΚάνοντας λόγο για «απαξιωτική συμπεριφορά απέναντι στο δικαστήριο» η ίδια αναρωτήθηκε τι ακριβώς κρύβεται πίσω από μια τέτοια απόφαση αφήνοντας να εννοηθεί πως ο αντίδικος προσέβλεπε σε μια αναβολή που θα τον έφερνε πιο κοντά στην παραγραφή.\nΕτικέτεςΒΟΥΒΩΝΟΚΗΛΗ ΒΡΕΦΟΣ ΘΑΝΑΤΟΣ ΝΕΚΡΟ ΠΑΓΝΗ ΠΑΙΔΟΧΕΙΡΟΥΡΓΟΣ ΧΕΙΡΟΥΡΓΙΚΗ ΕΠΕΜΒΑΣΗ


Σχετικά με τις προσπάθειες Κυβέρνησης – Διοίκησης για καταργήσεις τμημάτων και αύξηση των υπεραριθμιών στα ΕΠΑΛ – PortoniNews\nΣχετικά με τις προσπάθειες Κυβέρνησης – Διοίκησης για καταργήσεις τμημάτων και αύξηση των υπεραριθμιών στα ΕΠΑΛ\nΣτη σχετική νομοθεσία με τίτλο «Εγγραφές – Μετεγγραφές – Φοίτηση μαθητών / τριών στα Επαγγελματικά Λύκεια» (ΦΕΚ 2627/24-8-16, αρθρ. 16, §5, ΥΑ 133381/Δ4) αναφέρεται το εξής:\n«Στην ειδική πράξη του Συλλόγου των Διδασκόντων κάθε Α’ τετραμήνου, εφόσον έχει διαπιστωθεί ότι το άθροισμα των απουσιών του / της μαθητή / τριας είναι μεγαλύτερο από τον αριθμό απουσιών που χαρακτηρίζει τη φοίτηση ανεπαρκή, ο / η μαθητής / τρια χαρακτηρίζεται ως μη παρακολουθών / ούσα και δε λαμβάνεται υπόψη α) στα αριθμητικά δεδομένα του τμήματος για τις αναθέσεις των μαθημάτων, θεωρητικών και εργαστηριακών, καθώς και β) στον προγραμματισμό τμημάτων για το επόμενο σχολικό έτος, κενών και πλεονασμάτων των εκπαιδευτικών. (ΥΑ 103539/Δ4/24-06-2016 Β ́ 2081)».\nΗ Διεύθυνση Δευτεροβάθμιας Εκπαίδευσης (ΔΔΕ) Κεφαλονιάς – Ιθάκης, ακολουθώντας πιστά τις εντολές Υπουργείου και Περιφέρειας, ζήτησε από τους Διευθυντές των ΕΠΑΛ να δηλώσουν “αριθμό παρακολουθούντων μαθητών” και “πλεονάζουσες ώρες” κατ’ εφαρμογή της απαράδεκτης υπουργικής απόφασης για τα ΕΠΑΛ που προαναφέραμε.\nΣκοπός είναι το “κόψιμο” του 2ου εκπαιδευτικού από τα εργαστήρια και η μετακίνηση συναδέλφων στη μέση της χρονιάς. Η εφαρμογή του μέτρου αυτού, που επιχειρήθηκε να ξεκινήσει από φέτος, εμποδίστηκε πανελλαδικά από την αντίδραση του κλάδου και έμεινε σε μεγάλο βαθμό στα χαρτιά. Ωστόσο, η νομοθετική βάση παραμένει και το πρόβλημα θα επανέλθει. Η γενικευμένη εφαρμογή του Νόμου θα οδηγεί και σε κλείσιμο τμημάτων στη μέση της χρονιάς, αφού η εκτίμησή μας είναι ότι δεν θα περιοριστούν στην προσπάθεια να μετακινήσουν το 2ο καθηγητή από τα εργαστήρια.\nΤην κυβέρνηση να προχωρήσει στην κατάργηση του εν λόγω ΦΕΚ και της συγκεκριμένης Υπουργικής Απόφασης.\nΤους Διευθυντές των ΕΠΑΛ να απαντούν ότι δεν υπάρχουν “πλεονάζουσες” ώρες, αφού οι Σύλλογοι Διδασκόντων δεν κάνουν στο Α΄ τετράμηνο κανένα χαρακτηρισμό φοίτησης.\nΤους Συλλόγους Διδασκόντων να μην συναινούν σε καμία τροποποίηση των αναθέσεων και του ωρολογίου προγράμματος των σχολείων, κατ’ εφαρμογή της συγκεκριμένης νομοθεσίας, προκειμένου να μετακινηθεί “πλεονάζων” συνάδελφος από τα εργαστήρια. Οι Σύλλογοι Διδασκόντων είναι αποκλειστικά αρμόδιοι να προχωρούν στον χαρακτηρισμό φοίτησης στο τέλος της σχολικής χρονιάς και ταυτόχρονα να αναθέτουν μαθήματα και να κάνουν κατανομή ωρών στους καθηγητές του σχολείου.\nΤα ΠΥΣΔΕ και τους αιρετούς να μην δεχτούν καμία υποχρεωτική μετακίνηση εκπαιδευτικού εξαιτίας τη ρύθμισης των μη παρακολουθούντων.\nΟ κλάδος δηλώνει στην κυβέρνηση και τις ΔΔΕ την απόφασή του να σταματήσει τις προσπάθειες για την αύξηση των υπεραριθμιών. Η υπεράσπιση των μορφωτικών και εργασιακών δικαιωμάτων, που χτυπιούνται από την αντιεκπαιδευτική πολιτική, που υλοποιούν Διοίκηση – κυβέρνηση, είναι καθήκον για τους εκπαιδευτικούς.\nTags ΕΠΑΛ ΕΛΜΕΚΙ\nPrevious Σύσκεψη στην Περιφερειακή Ενότητα Κεφαλληνίας για τα έργα στην Παλική\nNext Η ΑΝ.Α.Σ.Α.- ευχαριστεί όλους τους κοινωνικούς, πολιτικούς φορείς και τους δημοκράτες πολίτες της Περιφέρειας Ιονίων Νήσων που απερίφραστα καταδίκασαν τις μηνύσεις εναντίον του Περιφερειάρχη


ΑΜΠΕΛΟΦΥΛΛΑ ΓΙΑ ΝΤΟΛΜΑΔΕΣ – Ντίνα Νικολάου\nΑΜΠΕΛΟΦΥΛΛΑ ΓΙΑ ΝΤΟΛΜΑΔΕΣ\nΤην Άνοιξη και καλύτερα τον Μάιο είναι η καλύτερη εποχή για να μαζέψετε τα αμπελόφυλλα. Τα κλήματα είναι φορτωμένα με τρυφερά φυλλαράκια για να φτιάξουμε τα δικά μας ντολμαδάκια. Εδώ σας δίνω δύο τρόπους για να τα συντηρήσετε για έναν ολόκληρο χρόνο.\n180 γρ. αλάτι χοντρό\n2 βάζα που κλείνουν αεροστεγώς και χωράνε 1½ λίτρο νερό\nΒήμα 1 Καθαρίζω τα αμπελόφυλλα από τα κοτσάνια τους και τα πλένω καλά με κρύο νερό.\nΒήμα 2 Α Τρόπος: Σε μια μεγάλη λεκάνη ρίχνω το μετρημένο νερό και το αλάτι και ανακατεύω μέχρι να διαλυθεί.\nΒήμα 3 Μοιράζω τα φύλλα όμορφα στρωμένα, μέσα σε 2 αποστειρωμένα βάζα και γεμίζω τα βάζα με την άρμη. Τοποθετώ επάνω στα φύλλα ένα βάρος (εγώ βάζω ένα μεγάλο βότσαλο) για να κρατάει τα φύλλα μέσα στην άλμη και κλείνω το βάζο. Φυλάω τα βάζα μέσα σε ένα δροσερό ντουλάπι μέχρι την ημέρα που θα θελήσω να τα χρησιμοποιήσω.\nΒήμα 4 Όταν θελήσω να φτιάξω τα ντολμαδάκια, βγάζω τα φύλλα από το βάζο, τα ξεπλένω και τα ζεματίζω σε βραστό νερό για 2-3 λεπτά. Είναι έτοιμα να τα χρησιμοποιήσω.\nΒήμα 5 Β Τρόπος: Γεμίζω μια μεγάλη κατσαρόλα με νερό και ρίχνω 1 κουταλάκι αλάτι. Μόλις αρχίσει να βράζει το νερό, ρίχνω λίγα λίγα τα αμπελόφυλλα και τα αφήνω να βράσουν για 2-3 λεπτά. Τα βγάζω με μια τσιμπίδα προσέχοντας να μη τα σκίσω και τα βάζω σε ένα σουρωτήρι. Επαναλαμβάνω τη διαδικασία μέχρι να τελειώσω με όλα τα φύλλα. Τα αφήνω στο σουρωτήρι για 1 ώρα μέχρι να στραγγίξουν και να κρυώσουν.\nΒήμα 6 Κόβω 2 μεγάλα κομμάτια μεμβράνης και μοιράζω εκεί τα φύλλα. Διπλώνω σε πακέτο και βάζω τα πακέτα στην κατάψυξη.\nΒήμα 7 Όταν θελήσω να τα χρησιμοποιήσω, βγάζω ένα πακέτο αμπελόφυλλα από την κατάψυξη και το αφήνω να ξεπαγώσει εντελώς. Τα φύλλα είναι έτοιμα να τα γεμίσω με την γέμιση.\nFiled Under: Βασικές συνταγές


Home > Προϊόντα > Συσκευή φυσιοθεραπείας Πληκτρολόγιο μεμβρανών οπίσθιου φωτισμού Led (Σύνολο 24 Προϊόντα για Συσκευή φυσιοθεραπείας Πληκτρολόγιο μεμβρανών οπίσθιου φωτισμού Led)\nΣυσκευή φυσιοθεραπείας Πληκτρολόγιο μεμβρανών οπίσθιου φωτισμού Led - κατασκευαστής, εργοστάσιο, προμηθευτής από την Κίνα\nΕίμαστε εξειδικευμένες Συσκευή φυσιοθεραπείας Πληκτρολόγιο μεμβρανών οπίσθιου φωτισμού Led κατασκευαστές και προμηθευτές / εργοστάσιο από την Κίνα. Χονδρική Συσκευή φυσιοθεραπείας Πληκτρολόγιο μεμβρανών οπίσθιου φωτισμού Led με υψηλή ποιότητα ως χαμηλή τιμή / φθηνή, μία από τις κορυφαίες μάρκες Συσκευή φυσιοθεραπείας Πληκτρολόγιο μεμβρανών οπίσθιου φωτισμού Led από την Κίνα, Dongguan LuPhi Electronics Technology Co., Ltd..\nΧονδρικό Συσκευή φυσιοθεραπείας Πληκτρολόγιο μεμβρανών οπίσθιου φωτισμού Led από την Κίνα, πρέπει να βρείτε φτηνές Συσκευή φυσιοθεραπείας Πληκτρολόγιο μεμβρανών οπίσθιου φωτισμού Led ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Συσκευή φυσιοθεραπείας Πληκτρολόγιο μεμβρανών οπίσθιου φωτισμού Led παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Συσκευή φυσιοθεραπείας Πληκτρολόγιο μεμβρανών οπίσθιου φωτισμού Led, Είμαστε 'll να σας απαντήσει ταχύτερα.


Κέντρο μεταφόρτωσης ρωσικού μαζούτ από πλοίο σε πλοίο η Ελλάδα | Η Εφημερίδα των Συντακτών\nΡωσικό τάνκερ στο λιμάνι Κοσμίνο, στη ρωσική Άπω Ανατολή - φωτ. αρχείου\nΣε επίπεδα ρεκόρ εκτινάχθηκαν οι αφίξεις ρωσικού μαζούτ, που μεταφορτώνονται από πλοίο σε πλοίο στην ελληνική ανοιχτή θάλασσα τον Απρίλιο. Η τακτική αυτή είναι ένας τρόπος να παρακαμφθούν οι κυρώσεις στο ρωσικό πετρέλαιο και σύμφωνα με τα στοιχεία της Refinitiv Eikon και πηγές που επικαλείται το πρακτορείο Reuters, το ρωσικό μαζούτ μεταφορτώνεται και συνεχίζει το ταξίδι του προς Μέση Ανατολή και Ασία.\nΗ διαδικασία, πολύ συνηθισμένη πάντως στα ανοιχτά των ελληνικών ακτών, είναι η εξής: Το μαζούτ αποθηκεύεται και αναμειγνύεται στην ανοικτή θάλασσα σε δεξαμενόπλοια και φορτώνεται από πλοίο σε πλοίο για επανεξαγωγή.\nΤο εμπόριο ρωσικού αργού και πετρελαϊκών προϊόντων παραμένει νόμιμο προς το παρόν, καθώς ακόμη δεν έχει υπάρξει ομόφωνη απόφαση για εμπάργκο, παρά το γεγονός ότι οι κυρώσεις που έχουν επιβληθεί στον τραπεζικό τομέα και άλλες προκαλούν αρκετές δυσκολίες.\nΣύμφωνα με τα στοιχεία της Refinitiv, το Απρίλιο, οι αποστολές ρωσικού μαζούτ με προορισμό την Ελλάδα έφτασαν σχεδόν τους 0,9 εκατ., ποσότητα σχεδόν διπλάσια ποσότητα από αυτήν του Μαρτίου. Εκτιμάται ότι θα μπορούσαν να φτάσουν σε νέα ρεκόρ τον Μάιο.\nΤο μεγαλύτερο μέρος αυτών των ποσοτήτων μαζούτ μεταφέρθηκε από ρωσικά λιμάνια στην Καλαμάτα. Σύμφωνα με το Reuters, το υπουργείο Περιβάλλοντος και Ενέργειας στην Αθήνα, όταν ρωτήθηκε σχετικά, αρνήθηκε να κάνει σχόλιο, λέγοντας ότι πρόκειται για «υπόθεση ιδιωτικών εταιρειών».\nΣύμφωνα με το ρεπορτάζ και υπάρχοντα στοιχεία:\nΤο δεξαμενόπλοιο Ευρυδίκη (χωρητικότητα 130.000 τόνοι) φόρτωσε ρωσικό μαζούτ στα μέσα Απριλίου ανοιχτά της Καλαμάτας. Στη συνέχεια, έφτασε στον πετρελαϊκό κόμβο Fjairah των Ηνωμένων Αραβικών Εμιράτων. Η Ρωσία έχει αυξήσει τις εξαγωγές καυσίμων στον κόμβο αυτό, με τις αποστολές να εκτινάσσονται σε περίπου 2,5 εκατ. βαρέλια, σύμφωνα με την εταιρεία ανάλυσης πετρελαίου Vortexa.\nΤο δεξαμενόπλοιο Okeanos (χωρητικότητα 130.000 τόνοι) φόρτωσε μαζούτ ανοιχτά της Καλαμάτας μέσα στον Μάιο και επί του παρόντος κατευθύνεται προς την Ινδία.\nΤο Kriti King, που φόρτωσε 130.000 τόνους ανοικτά της Καλαμάτας στις αρχές Μαΐου, κατευθύνεται προς την Κίνα.\nΣύμφωνα με ναυτιλιακές πηγές της ναυτιλίας, οι ρωσικές πετρελαϊκές εταιρείες έχουν αντικαταστήσει αυτού του είδους τις επιχειρήσεις από το Ρότερνταμ στην Ολλανδία και τη Θέουτα στην Ισπανία, λόγω των κυρώσεων αλλά και διαδηλώσεων περιβαλλοντικών ακτιβιστών με την Ελλάδα.\nΔΙΕΘΝΗΣ ΟΙΚΟΝΟΜΙΑ 05.05.2022, 08:45\nΗ τελευταία πρόταση της Κομισιόν για κυρώσεις προκειμένου να τιμωρηθεί η Ρωσία για την εισβολή στην Ουκρανία αντιμετωπίζει αντιδράσεις.\nΔΙΕΘΝΗΣ ΟΙΚΟΝΟΜΙΑ 03.05.2022, 09:46\nΕντός του μήνα το 6ο πακέτο κυρώσεων της Ε.Ε. στη Ρωσία\nΤην ώρα που συνεχίζεται το ευρωπαϊκό μπα ντε φερ για το εμπάργκο στο ρωσικό πετρέλαιο, το 6ο πακέτο κυρώσεων που ετοιμάζει η Ε.Ε. αναμένεται να είναι έτοιμο εντός του μήνα.\nΔΙΕΘΝΗΣ ΟΙΚΟΝΟΜΙΑ 01.05.2022, 17:34\nΝέες κυρώσεις κατά της Ρωσίας ετοιμάζει η Ε.Ε., με εμπάργκο στο πετρέλαιο\nΤο έκτο πακέτο κυρώσεων κατά της Ρωσίας θα συζητηθεί από τους μόνιμους αντιπροσώπους, με στόχο το εμπάργκο στο πετρέλαιο έως το τέλος του έτους.\nΔΙΕΘΝΗΣ ΟΙΚΟΝΟΜΙΑ 15.06.2022, 20:17\nΣε προπολεμικά επίπεδα οι εξαγωγές πετρελαίου της Ρωσίας\nΜπορεί η Ευρωπαϊκή Ένωση να έχει προβεί σε διαδοχικές κυρώσεις κατά της Μόσχας, ωστόσο η Ρωσία άντλησε περίπου 20 δισ. δολάρια τον Μάιο από τις εξαγωγές πετρελαίου.\nΔΙΕΘΝΗΣ ΟΙΚΟΝΟΜΙΑ 07.06.2022, 19:23\nΡοή πετρελαίου προς Ανατολάς η απάντηση της Μόσχας στις κυρώσεις\nΜε αύξηση εξαγωγών από ένα μεγάλο ανατολικό λιμάνι της Ρωσίας απαντά η Μόσχα στο έκτο πακέτο οικονομικών μέτρων από τις Βρυξέλλες.


Ξεκίνησαν και πολεμικά αντίποινα οι Ρώσοι ; Βομβαρδίστηκε τουρκικό κομβόι στη Συρία\nΚΟΣΜΟΣ 25 Νοεμβρίου 2015\nΈνα βίντεο που γυρίστηκε σε μια μεθοριακή διάβαση στα σύνορα της Συρίας με την επαρχία Κιλίς στη νότια Τουρκία καταγράφει φορτηγά να φλέγονται, έπειτα από μια αεροπορική επιδρομή, την οποία κατήγγειλαν εργαζόμενοι σε οργανώσεις αρωγής.\nΗ Τούρκικη εφημερίδα daily sabah λέει πως υπεύθυνοι για τον συγκεκριμένο βομβαρδισμό είναι οι Ρώσοι.\nΟ επικεφαλής της συνοριακής διάβασης που ελέγχουν οι αντάρτες στην ίδια περιοχή δήλωσε από τη δική του πλευρά ότι οι βομβαρδισμοί έπληξαν ένα χώρο στάθμευσης φορτηγών, με αποτέλεσμα να σκοτωθούν τρεις άνθρωποι.\n«Οι ομάδες μας βοήθησαν να κατασβεστεί η πυρκαγιά… Τα φορτηγά δεν είναι ιδιοκτησίας μας και δεν έχουμε πληροφορίες σχετικά με την ταυτότητα εκείνων που εξαπέλυσαν τους βομβαρδισμούς» είπε ο Μουσταφά Οζμπέκ, στέλεχος του Ιδρύματος Ανθρωπιστικής Αρωγής (IHH) στο πρακτορείο ειδήσεων Ρόιτερς.\nΟ εργαζόμενος της ανθρωπιστικής οργάνωσης που κατέγραψε τις σκηνές αρχικά κατήγγειλε ότι φαίνεται πως τα φορτηγά διανομής ανθρωπιστικής βοήθειας στοχοθετήθηκαν στους βομβαρδισμούς.\nΝωρίτερα σήμερα η ρωσική πολεμική αεροπορία διεξήγαγε σφοδρούς βομβαρδισμούς εναντίον των περιοχών που τελούν υπό τον έλεγχο των ανταρτών στην επαρχία Λαττάκεια της Συρίας, σε περιοχή που βρίσκεται σε κοντινή απόσταση στο σημείο όπου καταρρίφθηκε το ρωσικό αεροσκάφος από την τουρκική πολεμική αεροπορία, επισήμαναν αντάρτες και μια μη κυβερνητική οργάνωση.\nΈνας διοικητής των δυνάμεων των Τουρκμένων είπε επιπλέον ότι ρωσικά πολεμικά πλοία εκτόξευσαν πυραύλους από τη Μεσόγειο και βαρύ πυροβολικό βομβάρδισε την περιοχή.\nΡόδος : Απηύδησαν με τα περιττώματα των σκύλων και κρέμασαν σακούλες στα δέντρα\nTo πρόγραμμα επίσκεψης κλιμακίου της ΝΔ στη Ρόδο\nΚαινούργια παιχνίδια, βιβλία και παραμύθια στο νηπιαγωγείο Σύμης\n9η Γιορτή Παραδοσιακών Χορών – 2 και 3 Ιουνίου στο Θέατρο της Μεσαιωνικής Τάφρου «Μελίνα Μερκούρη»\nΡόδος : Απηύδησαν με τα περιττώματα των σκύλων και κρέμασαν σακούλες στα δέντρα https://t.co/HcDUBZNpeb


Posted by Lili December 20, 2009\nΘα ήθελα να εξηγήσω κάποια πράγματα όχι γιατι νιώθω την ανάγκη να απολογηθώ, αλλα δεν θα ήθελα καποιος να στεναχωρεθεί χωρίς λόγο.\nΤο μπλογκ αυτό ειναι από τα πιο παλιά.\nΜου άρεσε η ανωνυμία που μου επέτρεπε να λέω ό,τι ήθελα. Η ταυτότητα δεν είναι στο όνομα, αλλα στην αίσθηση οτι ξερουμε καποιον.\nΕγώ ήθελα να ακουγονται αυτά που εχω να πω, αυτά που έχω μέσα μου και να μην εστίαζουν σε ποιον τα λέει, αλλά σ'αυτα που γραφονται.\nΚαποια στιγμη το μπλογκ απεκτησε δημοσιοτητα και ...διαφοροι έρχονταν και έλεγαν το στραβο τους και το ανάποδό τους.\nΟταν βγήκε το βιβλίο έγινε χαλασμός. Και στον προσωπικό μου χώρο, στην αληθινή μου ζωή.\nΟι περισσότεροι δεν καταλαβαιναν οτι εμένα δεν μου έκανε αίσθηση.\nΔεν θα έβγαζα χρήματα από αυτό, δεν ήταν προιον εργασίας, κάτι που θα χρησίμευε σε κάποιον και είχα ήδη βγάλει ενα βιβλίο για το οποιο ήμουν περήφανη.\nΤο θέμα είναι όμως οτι αρχισε να μπαινει πολύς κόσμος μέσα εδώ και είχα πολλά προβλήματα με το αν θα έβαζα λινκ ή όχι.\nΒλέπετε, τότε ειχε αρχίσει να δημιουργείται ένα φαινομενο τύπου φέις μπουκ όπου όλοι έβαζαν όλους στα λινκ και αν δεν το έκανες σε έβγαζαν και διαφορα άλλα στιλ κλίκας που δεν ειχαν καμία σχεση με το "Παραθυράκι μέσα στο μυαλό μου" που ευγενικά άνοιγα εδώ για όποιον είχε πραγματική ανάγκη να δει πώς είναι ο κόσμος έξω από το δικό του μυαλό.\nΟι αντιδράσεις μου έδειχναν τι υπήρχε στο μυαλό άλλων.\nΕσβησα όλα τα λινκ.\nΚράτησα για λίγο διάστημα αυτά που θεωρούσα χρήσιμα για όλους, όπως το babyblog του Θωδωρή Γουτα, αλλα μετα αναγκαστηκα να κρύψω διάφορα σχολια και ποστς λόγω ανθρώπων που έμπαιναν εδώ (μερικοί και δημοσιογράφοι) και έκαναν με τα ποστς ό,τι ήθελαν με την δικαιολογια τις ελευθεριας.\nΔεν θέλω να παρεξηγηθω, δεν ειμαι κανα ψώνιο ή κατι τέτοιο,\nδεν διαβαζω το μπλογκ κανενός, δεν θέλω να μπω στην νοοτροπία του νετγουορκινγκ, δεν εκθέτω ποτέ μυνήματα με λινκ στα μπλογκ, γιατι πολύ απλά δεν θέλω να κάτσω να ψάχνω να δω τι θεματολογία εχει ο καθένας, ούτε θεωρώ ευγενικό να αφήνει κάποιος το λινκ του εδώ με το καλησπέρα σας, οπότε ξεκινάω λίγο αδιάφορα έως αρνητικά και δεν ασχολούμαι.\nΜου αρεσει να μου απαντάτε, δεν αρέσει σε κανέναν να μιλάει μόνος του. Και οι περισσοτεροι, συγκεντρώνεστε στο ποστ και οχι στο ποιος το λέει και θεωρω κατόρθωμα και επίτευγμα να εχω συνγκεντρωσει εδώ μια χούφτα συνομιλητές που ξέρουν να σέβονται το τι νιώθει ο δίπλα.\nΑν μου επιτρέπεις, οι τελευταίες παράγραφοι μου φαίνονται λίγο αντιφατικές.\nΔεν γίνεται να μην σου αρέσει να μιλάς μόνη σου αλλά απ την άλλη να μην διαβάζεις τα μπλογκς των άλλων (όχι από υποχρέωση ή ανταλλαγή αλλά επειδή σ αρέσει η γραφή κάποιων-εκτός αν κάτι τέτοιο ως τώρα δεν έχει συμβεί!).\nΚάποια πράγματα είναι δούναι και λαβείν.\nΣίγουρα με το blogging αυτό το δούναι και λαβείν το χουν ξεσκίσει ορισμένοι που μπαίνουν απλώς στα ιστολόγια των άλλων για να συγκεντρώνουν κόσμο στα δικά τους.\nΑλλά το να μην ασχολείσαι γενικώς και παράλληλα να αντιπαθείς να μην "ασχολούνται" μαζί σου το βρίσκω λίγο...ανέφικτο!\nνομιζω δεν εξηγησα εγω τι ηθελα να πω μαλλον σωστα.Ας προσπαθησω παλι.\nΔεν ειπα οτι αντιπαθω να μην ασχολουνται μαζι μου.Ουτε κατα διανοια.\nΕιπα οτι μου αρεσει να βλεπω σχολια, αλλα πανω στα θεματα και οχι πανω στο ποια ειμαι και αν ειμαι σωστη η λαθος. Μου αρεσει η ανταλλαγη αποψεων και οχι η κριτικη. να ξεκιναει καποιοσ τις προτασεις του με το "εγω..." και οχι με το "εσυ..."\nΚαλως η κακως ετσι νιωθω και το εκφραζω.\nΟσο για το δουναι και λαβειν διαφωνω.\nΠαρ το αλλιως.\nΠαραδειγμα: Εγω τραγουδαω. Ο κοσμος ερχεται να με πληρωσει να τραγουδησω γιατι του αρεσει η φωνη μου. Σε οποιον δεν αρεσει η φωνη μου γιατι ειναι πολυ στριγκιαρικη πχ για τα γουστα του, απλως δεν θα ερθει.\nΕχω κατι. Να βγαλω και να δωσω και το δινω.καμια φορα ειναι τραγουδι, καμια φορα ειναι μοιρολοι, καμια φορα ειναι τσιριδα. Το πεταω εδω και οποιος θελει ερχεται να το δει. Αν ερθει καποιος φυσικα καιμε ευχαριστει, αλλα αυτο δεν σημαινει οτι το πεταω για να ερθει. Εχει διαφορα.\nΤραγουδαω για μενα, γιατι εχω αναγκη να τραγουδησω/Φωναξω/εκφραστω.\nΑυτο δεν σημαινει οτι θα παρω σβαρνα ολα τα "μαγαζια (η και τα μπανια) που "τραγουδανε" οι γειτονες...\nαυτο ειναι δημοσιες σχεσεις.\nathina μπασιούκα said…\nΚαι κάτι ακόμη Lili που ξέχασα να σου πω χθες! Είναι ασφαλώς λάθος σου να μην περιμένεις γνώμες των άλλων όταν διαβάζουν τα όσα γράφεις, κατα συνέπεια τα όσα ζεις και τα οποία είναι αρκετά δύσκολα. Είναι στην φύση του ανθρώπου να συζητήσει κάτι και ασφαλώς ο καθένας που επισκέπτεται ένα blog είναι αδύνατο να έχει έναν τόσο στενό περιορισμό στο μυαλό του όπως αυτό που θέτεις παραπάνω. Καταλαβαίνω βέβαια και εσένα που κουράζεσαι με το να απορρίπτεις σχόλια αναγνωστών που δεν σε ενδιαφέρουν. Οπότε θα μπορούσες να γράφεις όλα αυτά που σε απασχολούν σε ένα αρχείο word και να τα αποθηκεύεις στον υπολογιστή σου και όχι να τα βγάζεις εδώ. Όχι επειδή δεν τα γράφεις έξυπνα αλλά επειδή προφανώς αυτό που γίνεται σε ενοχλεί. Εύχομαι βέβαια να συνεχίσουμε να διαβάζουμε ωραία κείμενα (εκτός από εκείνα που αναφέρονται στο ξεμάτιασμα, εκείνα είναι λίγο δεύτερα). Ελπίζω να σου έδωσα μια καλή ιδέα και να σε βοήθησα!\nAthina, μου αφησες ένα ποστ με την ηλεκτρονική σου διευθυνση, με το καλημέρα σας.\nΕγραψα ενα ποστ για να εξηγήσω γιατί δεν δημοσιεύω τέτοια σχόλια, πολύ γενικό και αόριστο σαν απάντηση, ενώ δεν ημουν υποχρεωμένη να δώσω εξηγήσεις, και κάκώς εδωσα.\nΜε ειρωνεύτηκες στο δεύτερο ποστ αλλα παλι εβαλες λινκ οποτε δεν μπορούσα ουτε να το ποστάρω ούτε να απαντήσω και καλύτερα γιατί βαριόμουν.\nΣημέρα που ήρθες για την συνέχεια,υπωχρεωτικά το ποστάρω γιατι δεν εβαλες λινκ, και επι της ευκαιρίας σου απαντώ μόνο ως προς τους χαρακτηρισμούς σου.\nΘα ήθελα να σου επισημάνω οτι δεν σε ξέρω και ποσώς με ενδιαφερεί η γνωμη σου για μένα ή τα πιστεύω μου.\nΕίναι ο χώρος μου και θα σε παρακαλούσα να αρχίσεις να τον σέβεσαι.\nΠέρασα να σου ευχηθώ για το νέο έτος, κάτι που κάνω ανθρώπινα και όχι για PR που είναι επίσης not my style.\nΕξάλλου κανείς δεν μίλησε για δημόσιες σχέσεις εγώ προσωπικά μίλησα για δούναι και λαβείν με την έννοια πως όταν για παράδειγμα είσαι συγγραφέας, σημαίνει ότι αγαπάς το βιβλίο άρα μοιραία ενημερώνεσαι και για τις λογοτεχνικές δραστηριότητες των άλλων εκτός αν πιστεύεις ότι είσαι Ο συγγραφέας!\nΑυτά απλά για να μην παρεξηγούμαι σου εύχομαι μια όμορφη χρονιά με υγεία!


Θεσσαλονίκη: Η εικόνα της Παναγίας της Πορταΐτισσας στον Άγιο Δημήτριο | OPEN TV\nκαταχωρήθηκε: Τρίτη 12 Οκτωβρίου 2021 07:23\nΘεσσαλονίκη: Η εικόνα της Παναγίας της Πορταΐτισσας στον Άγιο Δημήτριο\nΞεκίνησαν οι εορταστικές εκδηλώσεις στη Θεσσαλονίκη.\nΚαιρός 12/10/2021: Άστατος και σήμερα ο καιρός Επεισόδια στη συγκέντρωση και πορεία της ΠΟΕΔΗΝ για την υποχρεωτικότητα των εμβολιασμών Η Ώρα Ελλάδος σάς ταξιδεύει στη λίμνη Κερκίνη με την μοναδική βιοποικιλότητα Ασπρόπυργος: Τοξικοί καπνοί αναδύονται μέσα από τη γη Τριμερής Ελλάδας-Αιγύπτου-Κύπρου: Οργή στην Άγκυρα για την καταδίκη των τουρκικών προκλήσεων Η πρώτη μεταμόσχευση νεφρού από χοίρο σε άνθρωπο «Καλπάζει» και πάλι ο αριθμός των κρουσμάτων στην Αχαΐα Νεκρός από κορωνοϊό 45χρονος καθηγητής στις Σέρρες Ζωγράφου: Ένας φοιτητής τραυματίστηκε από επίθεση σε καφετέρια Ο Γιώργος Παπανδρέου διεκδικεί την ηγεσία του ΚΙΝ.ΑΛ Ηλεκτρικά πατίνια: Η νέα τάση στις μετακινήσεις! Έξι άτομα στο εδώλιο για τον θάνατο του Ζακ Κωστόπουλου\nΚαιρός 12/10/2021: Άστατος και σήμερα ο καιρόςΣε κλοιό κακοκαιρίας παραμένει και σήμερα η χώρα μας. Αναλυτικά η πρόγνωση του καιρού από τον μετεωρολόγο Κλέαρχο Μαρουσάκη.


Δεν Εμφανίζονται οι Επαφές στο Spotlight Search του iPhone - Ερωτήσεις και Απαντήσεις σε Προβλήματα Χρηστών - iPhonehellas.gr\nΑπό jackc , 10/06/2016 10:46\nΔημοσίευση 10/06/2016 - 10:46\nΈχω ένα iPhone 6S Plus με iOS 9.3.2. Υπάρχει κάποιο bug που έχω εντοπίσει (και το οποίο από ότι έχω δει στο Internet το αντιμετωπίζουν και αρκετοί άλλοι χρήστες στο iOS 9 γενικώς...), κατά το οποίο όταν κάνω αναζήτηση στο Spotlight Search δεν εμφανίζονται οι επαφές - ενώ εμφανίζονται όλα τα υπόλοιπα. δηλαδή μηνύματα. mail, songs, κλπ.\nΣε ένα iPad Pro 9.7'' που έχω, το οποίο είναι κι αυτό αναβαθμισμένο στην τελευταια έκδοση, το πρόβλημα αυτό δεν υπάρχει. Όπως επίσης και δεν υπήρχε το πρόβλημα στο iPhone από ανέκαθεν - απλά δεν εχω παρατηρήσει από πότε ξεκίνησε...\nΔιάβασα στο Internet τρειςπιθανές λύσεις: Η μία ελεγε να απενεργοποιηθουν όλα τα options του Search, να γίνει hard reset, μετά ενεργοποιηση μονο των contacts. H δευτερη ελεγε να πας στα contacts και να ανοιξεις νεο contact, και η τριτη να πας στα Contact Groups και απλά να πατήσεις Done.\nΔεν δούλεψε καμία από αυτες... Υπάρχει καμία αλλη ιδεα; Ευχαριστώ.\nΔημοσίευση 10/06/2016 - 11:02\nΠράγματι αυτό είναι ένα γνωστό bug (μεταξύ άλλων) στο iOS 9\nΔοκίμασε με την σειρά τα εξής:\nΚάνε sign out από το iCloud στην συσκευή σου, επιλέγοντας διατήρηση στο popup μήνυμα που θα εμφανιστεί\nΚάνε Hard Reset την συσκευή.\nΕπισκέψου το section των επαφών στο icloud.com από το PC, επέλεξε μερικές τυχαίες επαφές και δημιούργησε ένα καινούργιο Group\nΚάνε εκ νέου sign in στο iCloud στην συσκευή σου και άστο 2-3 λεπτά να συγχρονίσει.\nΚαινούργιο Hard Reset και δες τι ψάρια πιάσαμε....\nΔημοσίευση 10/06/2016 - 11:35\nΕυχαριστώ. Το δοκίμασα, αλλά δυστυχώς δεν...\nΔημοσίευση 10/06/2016 - 11:52\nΜαγικό iOS 9. Για το συγκεκριμένο που ποτέ δε το διόρθωσαν, δεν υπάρχει συγκεκριμένη λύση.\nΣτην 9.3.2 πως πήγες? Update ή Restore?\nΔημοσίευση 10/06/2016 - 12:16\nΜε update. Restore έκανα μόνο τις εποχές που ήμουν jailbroken...\nΔημοσίευση 10/06/2016 - 12:24\nΟι αναβαθμίσεις καλό είναι να τις κάνεις με Restore εφόσον έχεις διαθέσιμο PC.\nΑπο 'κει και πέρρα μετά αν πάλι δε διορθωθεί, μόνο κάνοντας δοκιμές. Έχεις φτιάξει Group στις επαφές?\nΔημοσίευση 10/06/2016 - 12:29\nEκανα τωρα μόνο, για δοκιμή. Αλλά δε δούλεψε...\nΜάλλον πρέπει να ελπίζω σε αναβάθμιση του iOS... Tην οποία όντως θα κάνω αν είναι με Restore, όπως σωστά λες...\nΔημοσίευση 10/06/2016 - 12:35\nΠρέπει να ελπίζεις στο iOS 10. Γιατί το 9, δεν..\nΔημοσίευση 11/06/2016 - 07:42\nΈκανα και Restore, αλλά τζίφος... Όπως λέει και ο φίλος nikosgnr, μάλλον πρέπει να ελπίζω στο iOS 10.\nΔημοσίευση 11/06/2016 - 23:21\nΕμένα σε 6 αρι όχι plus και 9.3.2 δεν έχω θέμα ...μήπως συμβαίνει κάτι άλλο ?\nΔημοσίευση 12/06/2016 - 06:09\nΔεν εχει να κάνει με τη συσκευή... Από οτι έχω δει στο internet, ειναι γενικό το πρόβλημα.\nΔημοσίευση 04/07/2016 - 06:13\nΤελικά κάποια στιγμή ανακάλυψα τυχαία πως το πρόβλημα έχει επιλυθεί. Πότε συνέβη και με ποιο τρόπο δεν έχω συνειδητοποιήσει, αλλά όπως και να έχει, τέλος καλό όλα καλά.\nΔημοσίευση 04/07/2016 - 10:11\nΜε τον ίδιο τυχαίο τρόπο και σε ανύποπτο χρόνο το πρόβλημα θα ξανα εμφανιστεί. Μακάρι να είναι όσο γίνεται αργότερα.\nΣυνήθως με την εγκατάσταση μια καινούργιας εφαρμογής που προσθέτει τον διακόπτη της στο Spotlight Search....\nΔημοσίευση 04/07/2016 - 18:58\nΈχω το 6s Plus με λογισμικό iOS 9.3.2 και δεν έχω αυτό το πρόβλημα. Μήπως συμβαίνει κάτι άλλο?\nΔημοσίευση 04/07/2016 - 19:13\nKάθε φορά που γίνονται τροποποιήσεις στο λειτουργικό σύστημα, εγκαταστάσεις/απεγκαταστάσεις εφαρμογών κλπ., το Spotlight πραγματοποιεί στο παρασκήνιο “rebuilding of the index”. Έτσι κάποια πεδία δεν εμφανίζονται σε πρώτο χρόνο αλλά μετά από λίγα λεπτά.


Ο πρόωρος τοκετός αποτελεί βασική αιτία παιδικών ασθενειών και θανάτου και εμφανίζεται σε περίπου μία στις 10 κυήσεις σε παγκόσμιο επίπεδο...\nΟι ερευνητές του Ινστιτούτου Ερευνών του Πανεπιστημίου Robinson της Αδελαΐδας εξέτασαν τις διατροφικές συνήθειες σε περισσότερες από 300 γυναίκες της Νότιας Αυστραλίας για να κατανοήσουν καλύτερα τις διατροφικές τους συνήθειες πριν από την εγκυμοσύνη.\nΕίναι η πρώτη μελέτη που αξιολόγησε τη διατροφή των γυναικών πριν από τη σύλληψη καθώς και την επίδραση της διατροφικής συμπεριφοράς στην επακόλουθη γέννηση.\nΤα αποτελέσματα που δημοσιεύονται στο περιοδικό The Journal of Nutrition, δείχνουν ότι οι γυναίκες, οι οποίες πριν μείνουν έγκυες, ακολουθούσαν συστηματικά μια δίαιτα πλούσια σε πρωτεΐνες (άπαχο κρέας, κοτόπουλο και ψάρι) καθώς και φρούτα, δημητριακά ολικής αλέσεως και λαχανικά, είχαν σημαντικά χαμηλότερο κίνδυνο πρόωρου τοκετού.\nΑντίθετα, εκείνες που είχαν συστηματική κατανάλωση τροφίμων υψηλής περιεκτικότητας σε λιπαρά και σάκχαρα (π.χ. πατατάκια, κέικ, μπισκότα και άλλα τρόφιμα με υψηλή περιεκτικότητα σε κορεσμένα λιπαρά και ζάχαρη) καθώς και συχνή κατανάλωση φαγητού απ’ έξω είχαν περίπου 50% περισσότερες πιθανότητες για πρόωρο τοκετό.\nΟι ερευνητές συμπέραναν ότι είναι σημαντικό για τις γυναίκες να διατηρούν μια υγιεινή διατροφή τόσο πριν όσο και κατά τη διάρκεια της εγκυμοσύνης για να συμβάλλουν στα καλύτερα δυνατά αποτελέσματα για τη μητέρα και το μωρό.


ΓΣΠ Archives - Μαχητής Δυτικής Αθήνας\nHome Tag "ΓΣΠ"\nΓΣΠ: Πρεμιέρα με το δεξί οι άνδρες 3-0 τον Αίαντα Σαλ.\nΧωρίς να ιδρώσουν ιδιαίτερα οι άνδρες του ΓΣΠ επιβλήθηκαν με 3-0 σετ (25-12, 25-18, 25-13) του Αίαντα Σαλαμίνας στην πρεμιέρα του πρωταθλήματος. Ανώτερος σε όλα τα σετ ο Γυμναστικός καθάρισε σε 1 ώρα και 12 λεπτά τον αντίπαλο που μόνο για μισό σετ (δεύτερο) μπόρεσε να είναι ανταγωνιστικός. ΓΣΠ: Ριζάς, Μουντζούρης, Τσουμελέας, Χατζήλακος, Ξαγοράρης, Σπηλιωτόπουλος, […]


Προσθήκη λογαριασμών και καρτών άλλων τραπεζών στο e-Banking της Alpha Bank\nΕνημέρωση για τους λογαριασμούς και τις κάρτες άλλων τραπεζών μέσα από το e-Banking της Alpha Bank!\nΕνημέρωση λογαριασμών και καρτών άλλων τραπεζών στο νέο myAlpha Web για Επιχειρήσεις\nΕνημερωθείτε για τα υπόλοιπα και τις κινήσεις όλων των λογαριασμών και καρτών της Επιχείρησής σας σε ελληνικές τράπεζες, από ένα και μόνο σημείο: το e-Banking της Alpha Bank!\nΤώρα μπορείτε να προσθέσετε στο myAlpha Web για Επιχειρήσεις τους λογαριασμούς και τις κάρτες που διαθέτετε στην Τράπεζα Πειραιώς, την Eurobank και την Εθνική Τράπεζα, εύκολα και γρήγορα, αποκτώντας ακόμα μεγαλύτερο έλεγχο των οικονομικών σας.\nΗ νέα δυνατότητα προσθήκης των τραπεζικών σας λογαριασμών και των καρτών που παρέχει το myAlpha Alpha Web για Επιχειρήσεις διευκολύνει τη διαχείριση των καθημερινών σας συναλλαγών. Πλέον μπορείτε να έχετε γρήγορα μία συγκεντρωτική εικόνα όλης της οικονομικής σας κατάστασης, ώστε να προγραμματίζετε τις υποχρεώσεις της επιχείρησής με τον καλύτερο δυνατό τρόπο.\nΠροσθέστε άμεσα τους λογαριασμούς και τις κάρτες που τηρείτε σε άλλες ελληνικές τράπεζες στο e-Banking της Alpha Bank με 3 απλά βήματα:\nΒήμα 1ο: Συνδεθείτε στο myAlpha Web για Επιχειρήσεις και επιλέξτε τη δυνατότητα προσθήκης λογαριασμών και καρτών άλλης Τράπεζας.\nΒήμα 2ο: Εισάγετε τους κωδικούς (Username και Password) της e-Banking συνδρομής σας στην άλλη Τράπεζα και δώστε τη συγκατάθεσή σας.\nΒήμα 3ο: Επιλέξτε τους λογαριασμούς και τις κάρτες που θέλετε να προσθέσετε και ολοκληρώστε τη διαδικασία με την επιπρόσθετη ταυτοποίηση που σας ζητείται από την εκάστοτε Τράπεζα (π.χ. OTP μήνυμα στο κινητό σας τηλέφωνο, Push Notification).\nΠροϋπόθεση για την προσθήκη των λογαριασμών και των καρτών σας από άλλες Τράπεζες είναι να είστε χρήστης του e-Banking της Τράπεζας στην οποία τηρείτε τους λογαριασμούς αυτούς, και ειδικότερα για την περίπτωση των συνδρομών με εγκριτικά επίπεδα να είστε Εξουσιοδοτημένος χρήστης.\nΠροσθέστε τώρα τους λογαριασμούς και τις κάρτες της Επιχείρησής σας στο myAlpha Web\nΌλοι οι λογαριασμοί και οι κάρτες σας σε ένα σημείο!\nΤί είδους προϊόντα άλλων Τραπεζών μπορώ να προσθέσω;\nΜέσω του myAlpha Web για Επιχειρήσεις και της δυνατότητας προσθήκης προϊόντων άλλων τραπεζών μπορείτε να προσθέτετε λογαριασμούς και κάρτες που τηρείτε σε άλλη Τράπεζα, εφόσον αυτά εμφανίζονται στην e-Βanking συνδρομή σας της τράπεζας αυτής.\nΠοιος μπορεί να προσθέσει προϊόντα άλλων τραπεζών;\nΓια τις συνδρομές του myAlpha Web για Επιχειρήσεις με εγκριτικά επίπεδα, προϊόντα άλλων τραπεζών μπορεί να προσθέσει μόνο ο Εξουσιοδοτημένος χρήστης.\nΠόσο καιρό ισχύει η συγκατάθεση που έχω δώσει προκειμένου να βλέπω προϊόντα άλλων τραπεζών μέσω του myAlpha Web για Επιχειρήσεις;


OLIVE GREEN - Oilbrusher | Ammo by Mig Jimenez AMIG3505\nOLIVE GREEN - Oilbrusher\nΛάδι (Oil paint) με λεπτό πινέλο εφαρμογής\nΚατασκευαστής AMMO by Mig Jimenez\nΗ νέα σειρά OILBRUSHER είναι ένα επαναστατικό προϊόν για τους μοντελιστές. Περιέχουν υψηλής ποιότητας λάδια (oil-paint) ειδικά σχεδιασμένο για χρήση σε μοντέλα, κατάλληλα αραιωμένα για εφαρμογή απευθείας από την συσκευασία. Το καπάκι διαθέτει ένα ενσωματωμένο πινέλο ακριβείας για να εφαρμόσει το λάδι απευθείας στο μοντέλο σας.\nΗ γκάμα χρωμάτων της σειράς OILBRUSHER περιλαμβάνει τις πιο συνηθισμένες αποχρώσεις που χρησιμοποιούνται σε μοντέλα, αποφεύγοντας περιττούς τόνους που θα παρέμεναν αχρησιμοποίητοι στον πάγκο.


Μετανάστευση στη Σουηδία 2 - Σελίδα 32\nΣελίδα 32 από 65\nJump to page: Εμφάνιση αποτελεσμάτων : 311 έως 320 από 646\nΜηνύματα 151\tΑρχικό μήνυμα απο kostaus\nΝα σου πω ότι φέτος έδωσαν τη δυνατότητα να πληρώσεις σε 2 ισόποσες δόσεις μέχρι τις 15 Δεκεμβρίου. Εγώ έτσι έκανα. Λόγω κρίσης είπαν....\nΕ, βέβαια, τον Σεπτέμβρη τα λεφτά μας έτρεχαν απ΄τα μπατζάκια στην Ελλάδα, δεν είχαν ιδέα τι θα επακολουθούσε Πάλι καλά που το κατάλαβαν, κάτι είναι κι αυτό. Καλή επιτυχία!!!\nΜηνύματα 3\tkostaus εισαι σιγουρος οτι υσχυει για τα σουηδικα αυτο?\nτο λεω γιατι με ενδιαφερει.\nεντελως τυχαια πριν κανα δυο μερες πηρε ο αντρας μου τηλ. στο καποδιστριακο για το συγκεκριμενο\nθεμα και του απαντησαν πως τα μαθηματα ειναι προχωρημενα και καινουργια τμηματα δεν κανουνε....\nΜηνύματα 15\tΑρχικό μήνυμα απο tedi\nkostaus εισαι σιγουρος οτι υσχυει για τα σουηδικα αυτο?\nΜηνύματα 373\tΗρθε ο Χειμωνας.......\nΑυτη τη στιγμη (19:35),η θερμοκρασια ειναι -16,αυριο παει -18 και σαββατο -21......Ολα αυτα με χιονι που παγωνει αμεσως.......!!! Προσοχη σε οσους μας διαβαζουν και ειναι εδω,στους δρομμους......\nΜηνύματα 360\tTo gadget των Win 7 για την θερμοκρασία , με τοποθεσία Stockholm δείχνει τώρα 9:21 ώρα Σουηδίας ( 10:21 ώρα Ελλάδας ) -19.\nTo gadget των Win 7 για την θερμοκρασία , με τοποθεσία Stockholm δείχνει τώρα 9:21 ώρα Σουηδίας ( 10:21 ώρα Ελλάδας ) -19.\nπως το βρισκεις αυτο το γκατζετ γιατι στο δικο μου καινουρτιο γτπ λαπτοπ που πηρα ουτε καν gif δεν τρεχει η μακακια...\nΜηνύματα 12\tνεος στο forum\nΈνα μεγάλο ευχαριστώ σε όλους εσάς (τον Geargeman, Skodo Σπύρο, Ευανθία, Antogeor Αντώνη, Seatron, Elpizo, Aspateo, Ελένη Νεομετανάστρια και τα παιδιά που προετοιμάζονται για να ανέβουν πάνω Την lucia από την πόλη μου τον Παυλίδη Γ και όλους όσους ξέχασα ) που γράφεται για τις εμπειρίες σας από την μακρινή Σουηδία και από την Ελλάδα που όλοι αγαπάμε αλλά δεν μας επιτρέπετε να μείνουμε και να ζήσουμε με την εργασία μας και την αξιοπρέπεια μας και μας αναγκάζει να ξενιτευτούμε .\nΠριν τρεις μήνες δεν φανταζόμουν ότι θα σκεπτόμουν τόσο σοβαρά να ξενιτευτώ αλλά τα πράγματα αλλάζουν και μάλιστα πολύ γρήγορα εργαζόμουν σε μια βιομηχανία ως συντηρητής Ηλεκτρομηχανολογικών και από την απολύση μου μέχρι τώρα δεν βρήκα δουλειά όπου και αν ζήτησα . Έχω άδειες άσκησης επαγγέλματος Βιομηχανικών Εγκαταστάσεων Βιομηχανικής Παραγωγής από το 1996 στα Αγγλικά τα καταφέρνω και παντού όπου και αν ζήτησα δουλεία δεν έβγαινα στα χρόνια, ζητούσαν εμπειρία αλλά μικρές ηλικίες.\nΕίμαι παντρεμένος με τρία παιδιά ο γιος σπουδάζει στην Ακαδημία Εμπορικού Ναυτικού η κόρη μου στην πρώτη Λυκείου και η μικρή στο νηπιαγωγείο η γυναίκα μου εργάζεται σε Κυλικείο σχολείου .\nΕπιδεί τα πράγματα δεν πηγαίνουν καθόλου καλά σκέφτομαι να μεταναστεύσω για Σουηδία σε μια χώρα που συμπαθώ και που από ότι έχω κοιτάξει έχει δουλειές για το επάγγελμα μου αρκετές δεν ξέρω τη θα κάνω με την γλώσσα αλλά θα προσπαθήσω να την μάθω γιατί πρέπει για τα παιδιά μου για ένα καλύτερο μέλλον .\nΈχω διαβάσει και σημειώση όλα αυτά που λέτε και που χρειάζονται για την ένταξη στην κοινωνία εκεί δεν ξέρω όμως τη γίνεται για τις Άδειες άσκησης επαγγέλματος τις δέχονται θεωρημένες ή θα πρέπει να να πάρω κάποιο άλλο χαρτί από κάποια υπηρεσία .\nΠιστεύω ότι θα είμαι ελεύθερος για πάνω μετά τις 15 Μάρτιου ώστε να σαλπάρει πρώτα ο γιός μου για το πρώτο ταξίδι του. Αν κάποιος άλλος ανεβαίνει τον ίδιο καιρό πάνω να επικοινωνήση για να πάμε μαζί .\nΣου έστειλα pm με πληροφορίες...\nΜηνύματα 360\tΓειά σου φίλε Μανώλη.\nΣτην επιφάνεια εργασίας κάνεις δεξί κλικ και διαλέγεις μικροεφαρμογές ( gadges ).\nΈχει ένα εικονίδιο με έναν ήλιο.\nΤο τραβάς στην επιφάνεια εργασίας και απο ένα κλειδάκι που έχει δεξιά του διαλέγεις τοποθεσία Stockholm και βαθμούς celcius.\nΑν το έχεις σε μεγάλη εικόνα σου δείχνει και πρόβλεψη 4 ημερών.\nΜηνύματα 12\tΓεια σας παιδιά .\nΜήπως βρήκες στην Λάρισα κάποιο τμήμα ή κάποιον καθηγητή για Σουηδικά θέλω να ξεκινήσω άμεσα αλλά δεν βρήκα κανέναν, κάποιο φροντηστήριο είχε την προηγούμενη χρονια αλλά σταμάτησε.


Κλειστό το Δημαρχείο Μαλεβιζίου λόγω κρούσματος κορωνοϊού — Grandsport.gr\nΚλειστό το Δημαρχείο Μαλεβιζίου λόγω κρούσματος κορωνοϊού\nαπό Νίκος Καντάρας\t 10/03/2021 - 10:06\nΚλειστές θα είναι σήμερα (10/03) οι υπηρεσίες του Δήμου Μαλεβιζίου, έπειτα από επιβεβαιωμένο κρούσμα κορωνοϊού σε υπάλληλο!\nΠρόκειται για υπάλληλο οδοκαθαριότητας που εργαζόταν στο τμήμα που υποστηρίζει την καθαριότητα των εσωτερικών χώρων του Δημαρχείου.\nΑναλυτικά η ανακοίνωση του Δήμου Μαλεβιζίου: «Κλειστές είναι σήμερα οι υπηρεσίες του Δήμου Μαλεβιζίου που στεγάζονται στο κεντρικό κτίριο του Δημαρχείου στην Πλατεία Μιχαήλ Κατσαμάνη στο Γάζι, έπειτα από επιβεβαιωμένο κρούσμα κορωνοϊού σε υπάλληλο. Πρόκειται για υπάλληλο οδοκαθαριότητας που εργαζόταν στο τμήμα που υποστηρίζει την καθαριότητα των εσωτερικών χώρων του Δημαρχείου.\nΓια την προστασία των εργαζομένων αλλά και των συναλλασσόμενων πολιτών με τις υπηρεσίες του Δήμου, προληπτικά θα παραμείνουν κλειστές σήμερα Τετάρτη 10 Μαρτίου όλες οι υπηρεσίες που στεγάζονται στο Δημαρχείο, καθώς και η Τεχνική Υπηρεσία.\nΕφαρμόζονται πλήρως και με υπευθυνότητα τα υγειονομικά πρωτόκολλα διαχείρισης κρούσματος σε δημόσιες υπηρεσίες και πραγματοποιείται απολύμανση όλων των δημοτικών χώρων. Οι εργαζόμενοι στο Τμήμα στο οποίο υπάγεται ο υπάλληλος έχουν ήδη τεθεί σε προληπτική καραντίνα 14 ημερών.\nΟ Δήμος Μαλεβιζίου βρίσκεται σε ανοιχτή γραμμή με τον ΕΟΔΥ και την Πολιτική Προστασία. Στο πλαίσιο αυτό έχει κληθεί κλιμάκιο του ΕΟΔΥ για τη διενέργεια τεστ διαγνωστικού ελέγχου κορωνοϊού στους δημοτικούς υπαλλήλους, ο οποίος έχει προγραμματιστεί για αύριο Πέμπτη 11 Μαρτίου νωρίς το πρωί. Η είσοδος των υπαλλήλων στο Δημαρχείο θα πραγματοποιηθεί έπειτα από τα αποτελέσματα των τεστ».\nΒροχή φωτιάς στην Εθνική οδό στην Αττική – Καίγονται εργοστάσια\nΠρώτη προπόνηση του Τ. Παγώνη με τον Πόρο!\nΘεραπεία για Βάτερμαν και Τοράλ ατομικό Στάικος και Τσιλιανίδης!\nΜήνυμα από το 112 στους πολίτες-«Δείξτε προσοχή, μην μετακινήστε»\nΜητσοτάκης για πυρκαγιές: «Κόκκινος συναγερμός σε 6 περιφέρειες»\nΦωτογραφικό υλικό από την προπόνηση του ΑΟΑΝ!\n05/08/2021 - 22:40\n05/08/2021 - 22:09\n05/08/2021 - 21:08\nΕπαφές με Κ. Κατσουράνη, το Σάββατο (7/8) στο Ηράκλειο\n05/08/2021 - 20:52\nΠαρελθόν από τα Χανιά Λαμπίρης, Αναστασόπουλος και Σωτηράκος!\n05/08/2021 - 20:35\nΣτο Λίντο οι προπονήσεις της Κ19 του Εργοτέλη-9 Αυγούστου η «πρώτη»\n05/08/2021 - 20:19\nΑνακοίνωσε Λαθύρη ο ΑΟΑΝ!\n05/08/2021 - 19:55\nΦωτισμός προδιαγραφών Uefa στο Γεντί Κουλέ!\n05/08/2021 - 19:41\nΣτην Cosmote TV o ΟΦΗ!\nΔευτέρα 16 Αυγούστου το 2ο ανοιχτό Camp της Κ18 Candia-Δαμάστα-23/08 η «πρώτη»\n05/08/2021 - 19:12\nΣτο Λίντο οι προπονήσεις και οι αγώνες του ΑΟΚ-17 Αυγούστου η «πρώτη»\nΜε…sms, «απέσυρε» το ενδιαφέρον του ο Παπαδάκης!\n04/08/2021 - 09:32\nΕπαφές με ομάδα Super League 2 ο Νίκος Λουμπάκης!\n04/08/2021 - 12:08\nΟ Γ. Πολυχρονάκης πρόεδρος της Δαμάστας – Ξεκίνησαν οι επαφές για προπονητή και παίκτες!\nΣτις Μοίρες ο Μ. Παπαδομανωλάκης – Στις προπονήσεις ο Α. Καζανάς!\n04/08/2021 - 22:49\nΠαρελθόν από την Ακαδημία της ΑΕ Κρητών ο Μ. Παντζαρίδης!\nΘ. Λαγογιάννης: «Η καριέρα μου ξεκίνησε στα Καμίνια και εκεί θα τελειώσει»\nΣ. Σωκιανός: «Ο κ. Παπαδάκης θα είναι δίπλα και κοντά στην ομάδα»\n05/08/2021 - 14:48\nΣυγκινητικό «αντίο» στον Ηρόδοτο από τον Μ. Κανδηλάκη\n05/08/2021 - 14:17


Ο Νίκολας Κέιτζ επέστρεψε κρανίο δεινοσαύρου – INLIFE by INPAOK\nGossip 23 Δεκεμβρίου 2015 0\nΟ Νίκολας Κέιτζ επέστρεψε κρανίο δεινοσαύρου\nTo είχε αγοράσει σε δημοπρασία\nΟ σταρ του Χόλιγουντ, Νίκολας Κέιτζ, δέχτηκε να επιστρέψει ένα σπάνιο κρανίο δεινοσαύρου που είχε αγοράσει πριν από οκτώ χρόνια σε δημοπρασία. Ο βραβευμένος με ‘Οσκαρ ηθοποιός το απέκτησε και ενώ έγινε γνωστό εκ των υστέρων ότι είχε κλαπεί παράνομα από τη Μογγολία έναντι 276.000 δολαρίων.\nΗ εκπρόσωπος του Αμερικανού ηθοποιού Άλεξ Σακ, ανακοινώσε σήμερα μέσω του Γαλλικού Πρακτορείου την επιστροφή του κρανίου που είχε εισαχθεί παράνομα στις ΗΠΑ και πρόσθεσε ότι ο ηθοποιός «συνεργάστηκε πλήρως στο πλαίσιο της έρευνας».\nΗ δημοπρασία του 2007 είχε διοργανωθεί στη Νέα Υόρκη ενώ σε βάρος του ηθοποιού ή της γκαλερί δεν απαγγέλθηκε καμία κατηγορία.\nΜοίρασε εγκεφαλικά η Κεφαλογιάννη\nGossip 20 Οκτωβρίου 2016 0\nΜαντόνα: Ψηφίστε Χίλαρι και θα σας κάνω… στοματικό σεξ!\nGossip 24 Φεβρουαρίου 2015 0\nΗ Στικούδη… ανανεωμένη